title: Portugalin talous

text: Portugali kävi noin 300 vuoden ajan orjakauppaa, jossa afrikkalaisia myytiin orjiksi lähinnä Brasilian sokeriruokoviljelmille. Vilkkaimmillaan kauppa oli 1700-luvulla, mutta se oli alkanut jo 1500-luvulla. Orjalaivauksia tehtiin 30 000 ja niissä kuljetettiin 4 650 000 orjaa, jotka ovat suuremmat luvut kuin millään muulla orjakauppaa käyneellä maalla. Suurimmat lähtösatamat olivat Elmina nykyisessä Ghanassa ja Luanda nykyisessä Angolassa, ja laivojen tyhjennys tapahtui useimmin Bahiassa. Orjia tarvittiin Brasilian sokeriruokoviljelmillä, jotka olivat Portugalille erittäin kannattavaa toimintaa.


title: Portugalin talous

text: Portugalista tuli tasavalta 1910. Tasavallan alku oli epävakainen. Tämä johti pääministeri António de Oliveira Salazarin johtaman lähes 50 vuotta jatkuneen autoritaarisen konservatiivihallintoon, joka sovelsi korporatismin periaatetta. Hallitusjärjestelmää kutsuttiin nimellä "Estado Novo" ("uusi valtio"). Se oli arvoiltaan katolinen ja nationalistinen ja muistutti Espanjan fasismia. Estado Novon aikana ainoa sallittu puolue oli kansallinen liitto, jota piti pystyssä salainen poliisi. Salazarin aika oli taloudellisesti vakaata, mutta yhteiskunnan kehitystä ei juuri tapahtunut. Tämä johtui tietoisesta politiikasta, joka korosti Portugalin imperiumin omavaraisuutta ja eristäytymistä. Teollistuminen, kaupungistuminen ja koulutus pyrittiin pitämään minimissään. Työläisten, kaupunkilaisten ja opiskelijoiden liiallista määrää pidettiin uhkana yhteiskunnalliselle vakaudelle ja perinteisille arvoille. Kumousajatusten leviämistä estettiin sensuurin avulla.


title: Portugalin talous

text: Portugali liittyi EEC:hen 1986 neilikkavallankumouksen jälkeisessä vapautuneessa vaiheessa. Samaan aikaan se luopui kalliiksi käyneistä siirtomaasodista ja antoi siirtomaittensa itsenäistyä. 1990-luvun Portugali oli yksi Euroopan nopeimmin kasvavista talouksista ja menestyjistä. Keskimääräinen BKT:n kasvu oli noin 5 %. Euroalueen jäsenyys vuonna 1999 nähtiin palkintona hyvin tehdystä työstä ja se takasi maalle vakaan valuutan, matalat korot sekä tien maailman suurimmalle talousalueelle. Vuonna 2002 euroa alettiin käyttää maksuvälineenä. Portugalin ongelmat johtuvat pääosin maan talouden hitaasta kasvusta. Maan talous ei kasvanut merkittävästi 2000-luvun alun hyvinä vuosina.


title: Portugalin talous

text: Vuonna 2008 alkanut kansainvälinen finanssikriisi vei 2010-luvun alussa Portugalin talouskriisiin, jonka ratkaisemiseksi sille annettiin 78 miljardin euron suuruinen lainapaketti. Se jakautui kolmeen 26 miljardin osaan. Lainoittajia olivat Kansainvälinen valuuttarahasto (IMF), Euroopan rahoitusvakausväline (ERVV) ja Euroopan komissio. Suurin lainoittaja on Saksa runsaalla 14 miljardilla eurolla. Portugalin eräänlainen omavastuuosuus lainoista oli 455 miljoonaa euroa. Säästöohjelman toteuttaminen kohtasi vaikeuksia, sillä maan perustuslakituomioistuin päätti maaliskuussa 2013, että iso osa hallituksen suunnittelemista talouskuritoimista on perustuslain vastaisia. Hätälainoittajat helpottivat Portugalin lainaohjelman ehtoja, mutta hyväksyttäviä säästökohteita tarvittiin silti lisää.


title: Portugalin talous

text: Portugalissa on varsin laaja harmaa talous. Harmaan talouden laajuus ilmentänee kotitalouksienkin pimeästi verotuksen ohi tienaamien tulojen määrää. Pimeiden tulojen arvo kokonaistuotannon arvosta on Maailmanpankin tutkimuksen mukaan Portugalissa 23, Espanjassa 23, Italiassa 27, Kyproksessa 29 ja Kreikassa 30 %, ja Suomessakin lähes 20 %. Lisätekijänä on korruptio, joka on useiden tutkimusten mukaan harmaan talouden keskeisiä syitä ja seurauksia. Osa tutkijoista on jopa valmis väittämään, että juuri korruptio on nykyisen velkakriisin tärkein syy. Sieps-tutkimuslaitoksen mukaan korruptio rehottaa euromaista pahiten Italiassa ja muissa kriisimaissa ja vähiten Suomessa. Laitos perustaa päätelmänsä muun muassa Maailmanpankin tutkimuksiin.


title: Combretaceae

text: Combretaceae on kasviheimo, joka kuuluu lahkoon Myrtales. Siihen kuuluu noin kuusisataa lajia puita, pensaita ja liaaneja. Ne kasvavat pääosin tropiikissa, usein mangrovemetsissä.


title: Combretaceae

text:
Heimoon kuuluvaa taukkyania ("Terminalia tomentosa") käytetään rakennus- ja huonekalupuuna.
Manteliketapania ("Terminalia catappa") kasvatetaan varjo- ja koristepuuna. Myös heimon köynnöksiä ja pensaita kasvatetaan koristekasveina.


title: Dariusz Styczeń

text: Dariusz Styczeń (s. 21. syyskuuta 1981 Krakova, Puola) on puolalainen muusikko, säveltäjä, tuottaja ja musiikkipromoottori. Hän on death metal -yhtye Thy Diseasen perustajajäsen. Hän on soittanut myös yhtyeiden Crionics, Virgin Snatch ja Anal Stench riveissä.


title: Dariusz Styczeń

text: Thy Disease


title: Dariusz Styczeń

text: Virgin Snatch


title: Dariusz Styczeń

text: Anal Stench


title: Dariusz Styczeń

text: Crionics


title: Dariusz Styczeń

text: Sane


In and Out of Consciousness: The Greatest Hits 1990–2010 on Robbie Williamsin viides kokoelma-albumi, jossa on kappaleita kahdenkymmenen vuoden ajalta. Albumi julkaistiin vuoden 2010 loppupuolella ja siinä on 3 levyä. Mukana mm. kappaleet Rock DJ, Bodies, Feel, Angels, Radio sekä Let Me Entertain You. Albumilta julkaistiin myös yksi täysin uusi kappale nimeltään Shame.


title: Human Error: Ways to Selfdestruction

text: Human Error: Ways to Selfdestruction on Crionicsin esikoisalbumi, joka julkaistiin 23. elokuuta 2002.


title: Bitter Sweet

text: Bitter Sweet on suomalainen vuonna 1997 perustettu pop/nu-jazz-yhtye. Triona toimiva yhtye on tehnyt yhteistyötä laulaja Julia Eklundin kanssa.


title: Parnas

text: Parnas () on Pietarin historiallinen kaupunginosa nykyisessä Viipurin piirissä, kaupungin pohjoisosassa lähellä Pietarin kehätietä ja Suvalan alueen Shuvalovskiy puistoa. Parnasin läpi kulkee keskustaan johtava Prospekt Engelsa, joka saa alkunsa kehätiestä. Parnasin mukaan on nimetty alueella sijaitsevan Pietarin sinisen metrolinjan pääteasema sekä kehätien varrella oleva Mega Parnas -ostoskeskus.


title: Delay Trees

text: Delay Trees on suomalainen pop-yhtye.


title: Palmyrapalmu

text: Palmyrapalmu ("Borassus flabellifer") on suurikokoinen palmulaji. Se voi kasvaa 30 metriä korkeaksi, ja rungon halkaisija voi olla yli puolitoista metriä. Latvuksessa on 25-40 liuskaista lehteä, jotka muodostavat halkaisijaltaan kolmemetrisen pallon. Kookospähkinää muistuttavien hedelmien halkaisija on 12-15 cm.


title: Palmyrapalmu

text: Palmyra on alkujaan kotoisin trooppisesta Afrikasta, mutta sitä viljellään yleisesti Intiassa ja muualla Aasiassa.


title: Palmyrapalmu

text: Palmyrapalmu on Kambodžan kansallispuu.


title: Palmyrapalmu

text: Palmyrapuun lehtikuitua bassinaa (myös bassine) käytetään materiaalina esimerkiksi katuharjoissa ja nuohoojien käsiharjoissa. Se on erittäin kestävää ja sitkeää. Väriltään se on alun perin tummanruskeaa.


title: Pedersören kunnan vaakuna

text: Pedersören kunnan vaakuna on Pedersören kunnan tunnus. Vaakunan aiheen tähkä viittaa maatalouteen, sen naularistit ja niiden lukumäärä kolmeen aiemmin itsenäiseen kuntaan ja edelleen itsenäiseen seurakuntaan − Pietarsaaren maalaiskuntaan, Ähtävään ja Purmoon, jotka muodostivat 1977 nykyisen kunnan.


title: Pedersören kunnan vaakuna

text:
Vaakunan selitys on ”punaisessa kentässä kolmen naularistin ympäröimä ohrantähkä; kaikki kultaa.”, ja sen on suunnitellut Bo Aurén. Pietarsaaren maalaiskunnan kunnanvaltuusto hyväksyi vaakunan 9. huhtikuuta 1984, ja sisäasiainministeriö vahvisti vaakunan 26. lokakuuta samana vuonna.
Alkuperäinen Pietarsaaren maalaiskunnalle vahvistettu vaakuna oli Gustaf von Numersin suunnittelema, ja sen selitys kuului ”punaisessa kentässä kuularisti, jonka ympärillä reunuksittain asetettu köysi, molemmat kultaa.” Vaakunan aiheen risti kuvastaa vanhaa kirkkopitäjää ja sen keskiaikaista kivikirkkoa, joka on yksi Pohjanmaan vanhimmista. Köysi viittaa merenkulkuun. Pietarsaaren maalaiskunnan kunnanvaltuusto hyväksyi tämän vaakunan kokouksessaan 2. toukokuuta 1957, ja sisäasiainministeriö vahvisti sen käyttöön 19. helmikuuta 1958.


title: Juoni (geologia)

text: Juoni on geologiassa laattamainen intruusio, ja se tarkoittaa mitä tahansa geologista muodostumaa, joka leikkaa diskordantisti


title: Juoni (geologia)

text: Juonet voivat siksi olla alkuperältään intrusiivisia tai sedimenttisiä.


title: Juoni (geologia)

text: Intrusiivinen juoni on magmakivimuodostelma jolla on korkea muotosuhde (engl. "aspect ratio"), joka tarkoittaa sitä että sen paksuus on huomattavasti pienempi kuin loput kaksi ulottuvuutta. Juoni voi olla alle senttimetristä aina useita metrejä paksu, kun taas lateraaliset mitat (eli pituus ja leveys) voivat olla useita kilometrejä. Juoni on intruusio avautuvaan halkovaan lustaan eli rakoon, ja se työntää pois tieltään aikaisemmat kivikerrokset ja -muodustamat, mikä viittaa siihen että juoni on aina nuorempi kuin kivi jonka sisässä se on. Juonet syntyvät yleensä jyrkässä tai pystysuorassa kulmassa, mutta myöhemmät tektoniset liikkeet voivat kääntää niiden kerrostumien järjestyksen joita juoni halkoo. Tällöin juonesta voi tulla horisontaalinen. Lähes horisontaalisia, kerrostumien mukaisia eli yhtenäisiä intruusioita kutsutaan kerrosmyötäisiksi juoniksi.


title: Juoni (geologia)

text: Toisinaan juonet esiintyvät ryhmissä jotka saattavat koostua muutamista aina satoihin juoniin, jotka ovat syntyneet jotakuinkin samanaikaisesti yhdessä intrusiivisessä tapahtumassa. Maailman suurin juoniparvi on Mackenzien juoniparvi Luoteisterritorioissa Kanadassa. Juonet muodostuvat usein säteittäisinä tai samankeskisinä parvina plutonisten intruusioiden, vulkaanisten kaulojen tai vulkaanisten kartioiden purkautumisaukkojen ympärille. Viimeksi mainittuja kutsutaan rengasjuoniksi (engl. "ring dike").


title: Juoni (geologia)

text: Juonten koostumus vaihtelee, ja niiden rakenne voi vaihdella diabaasisesta tai basalttisesta graniittiseen tai ryoliittiseen, mutta maailmanlaajuisesti basalttikoostumus on yleisin, joka ilmentää kuinka valtavat määrät maan vaipasta peräisin olevaa magmaa on noussut halkeilleen litosfäärin lävitse koko Maan historian ajan.Pegmatiittijuonet ovat erittäin karkeakiteisiä graniittikiviä, jotka usein yhdistetään myöhäisen vaiheen graniitti-intruusioihin ja metamorfiseen segregaatioon. Apliittijuonet ovat rakenteeltaan hienojyväisiä tai sokerisia graniitti-intruusioita.


title: Juoni (geologia)

text: Sedimenttinen juoni eli klastinen juoni on pystysuora sedimenttikivimuodostuma, joka kulkee muiden kivikerrosten poikki. Se voi muodostua kahdella tapaa:


title: Daniel Southworth

text: Daniel Southworth (s. 2. syyskuuta 1974) on yhdysvaltalainen näyttelijä ja itämaisten taistelulajien taitaja, joka tunnetaan roolistaan Eric Myersina, Quantum Rangerina televisiosarjassa Power Rangers Time Force.


title: Daniel Southworth

text: Southworth harjoitteli pitkään eri kamppailulajeja, kuten taekwondota, kenpoa, judoa, jeet kune dota ja painia. Muutettuaan Pohjois-Carolinasta Los Angelesiin Southworth päätyi collegesta valmistumisen jälkeen elokuva-alle. Hän päätyi työskentelemään näyttelijänä ja sijaisnäyttelijänä, tehden stuntteja muun muassa televisiosarjoihin ja elokuviin, kuten Martial Law, Skorpionikuningas, Smokkimies, Hidalgo ja Broken Path.


title: Daniel Southworth

text: Näyttelijänä Southworth esiintyi aluksi elokuvissa, kuten Looking for Bruce ja Rendezvous, kunnes päätyi vuonna 2001 televisiosarjaan Power Rangers Time Force. Sarjan jälkeen Southworth on esiintynyt pääosin toimintaelokuvissa ja muutamissa televisiosarjoissa, kuten Siskoni on noita ja Broken Path. Hänellä oli myös monipuolinen rooli videopelissä Devil May Cry 3, jossa Southworth toimi hahmonsa Vergilin äänenä ja esitti hahmot liikkeet videopeliin.


title: FA Cupin 2010–2011 karsinnat

text: FA Cupin 2010–2011 karsinnat pidettiin elokuun ja lokakuun 2010 välisenä aikana. Kaikki muut paitsi The Football Leaguen ja Valioliigan joukkueet joutuivat karsimaan pääsystään FA Cupin varsinaisille kierroksille.


title: FA Cupin 2010–2011 karsinnat

text: Ennen pudotuskierroksia sarjajärjestelmän tason seitsemän ja sen alapuolella olevat joukkueet pelasivat kaksi karsintakierrosta. Ensimmäiselle varsinaiselle kierrokselle tulivat Isthmian Leaguen, Northern Premier Leaguen ja Southern Leaguen joukkueet. Conference Northin ja Southin joukkueet tulivat toiselle pudotuskierrokselle ja Conference Nationalin neljännelle pudotuskierrokselle.


title: FA Cupin 2010–2011 karsinnat

text: † – Lisäajan jälkeen


title: Ystävät hämärän jälkeen

text: Ystävät hämärän jälkeen () on vuonna 2004 ilmestynyt John Ajvide Lindqvistin esikoisromaani. Romaani keskittyy vakaviin aiheisiin, kuten koulukiusaamiseen, hermostuneisuuteen ja murhiin.


title: Ystävät hämärän jälkeen

text: "Ystävät hämärän jälkeen" oli Ruotsissa bestseller, ja siitä on tehty kaksi elokuvasovitusta: Lindqvist laati itse käsikirjoituksen vuoden 2008 ruotsalaiseen elokuvaan. Siihen ja romaaniin perustuva yhdysvaltalainen versio sai ensi-iltansa 2010.


title: Ystävät hämärän jälkeen

text: Romaanin ruotsinkielinen nimi perustuu kirjailijan mukaan Morrisseyn kappaleeseen ”Let the Right One Slip In” ja kansantarinoihin, joiden mukaan vampyyri ei voi luvatta ylittää talon kynnystä.Kirjan päähenkilönä on 12-vuotias Oskar. Häntä kiusataan koulussa. Koska Oskaria kiusataan jatkuvasti, hän on kehittänyt itselleen harrastuksen: hän leikkaa lehdistä murha-artikkeleja.


title: Ystävät hämärän jälkeen

text:
Pian Oskar ystävystyy Eli-nimisen naapurinsa kanssa. Eli asuu vanhemman miehen, Håkanin kanssa. Håkan esiintyy Elin isänä, jotta he eivät herättäisi huomiota. Oskarille selviää, että Eli ei ole aivan tavallinen ihminen, vaan vampyyri. Oskarista ja Elistä tulee hyviä ystäviä.
Håkan palvelee Eliä, jota hän rakastaa, hankkimalla hänelle verta murhaamalla ihmisiä. Eli maksaa hänelle verestä. Håkanin viimeisin yritys hankkia verta Elille kuitenkin epäonnistuu, ja hän jää kiinni. Kun Eli vierailee Håkanin luona sairaalassa, tämä tarjoaa hänelle vertaan. Eli kuitenkin epäonnistuu Håkanin imemisessä kuiviin. Håkan ei halua muuttua vampyyriksi, joten hän hyppää ikkunasta. Itsemurhayritys ei kuitenkaan onnistu.


title: Ystävät hämärän jälkeen

text: Samaan aikaan paikallinen juoppo Lacke alkaa epäillä, että murhasarjan takana on lapsi ja yllättää Elin Virginian kimpusta.


title: Ihmissatama

text: Ihmissatama () on vuonna 2008 ilmestynyt John Ajvide Lindqvistin romaani.


title: Ihmissatama

text: Andersin perhe päättää lähteä lomamatkalle Tukholman edustalla sijaitsevalle Domarön saarelle. Saaren asukkaat kertovat, että saari on kirottu ja kehottavat perhettä lähtemään pois. Perhe päättää kuitenkin jäädä. Eräänä kauniina talvipäivänä Anders ja hänen vaimonsa Cecilia ovat retkeilemässä saarella kuusivuotiaan tyttärensä Majan kanssa. Pian Maja näkee jotakin kummallista jäällä ja päättää mennä isänsä luvalla tutkimaan asiaa. Viiden minuutin kuluttua Maja on kadonnut jäälle, jälkiä jättämättä. Lapsen menetys johtaa lopulta siihen, että Anders ja Cecilia eroavat.


title: Ihmissatama

text: Kahden vuoden päästä pahasti alkoholisoitunut Anders päättää palata kirotulle Domarön saarelle. Eräänä päivänä hän löytää pöytään kaiverretun viestin ”KANNA MNUA” ja epäilee viestin olevan tyttäreltään, joka on yhä elossa jossakin. Samanaikaisesti Domarössa tuhotaan postilaatikkoja ja talot palavat maan tasalle. ”KANNA MNUA” -viesti alkaa ilmestyä myös muihin paikkoihin. Anders alkaa tutkia asiaa löytääkseen tyttärensä ja saa tietää yllättäviä asioita.


title: Mattias Hargin

text: Mattias Hargin (s. 7. lokakuuta 1985 Tukholma) on ruotsalainen alppihiihtäjä.


title: Mattias Hargin

text: Hargin sai junioreiden MM-kilpailuissa Bardonecchiassa 2005 hopeaa pujottelussa. Val d'Isèren MM-kilpailuissa 2009 hän oli samassa lajissa viides, Vancouverin olympialaisissa 2010 neljästoista ja Garmisch-Partenkirchenin MM-kilpailuissa 2011 kahdestoista. Schladmingin MM-kilpailuissa hän kuului Ruotsin hopeajoukkueeseen joukkuekilpailussa ja sijoittui pujottelussa yhdeksänneksi. Sotšin olympialaisissa 2014 hän oli pujottelussa seitsemäs. Vailin / Beaver Creekin MM-kilpailuissa 2015 hän sai joukkuekilpailussa pronssia ja oli pujottelussa viides. Sankt Moritzin MM-kilpailuissa 2017 hän sai pronssia joukkuekilpailussa.


title: Mattias Hargin

text: Hargin kilpaili maailmancupissa ensimmäisen kerran Flachaun pujottelussa joulukuussa 2004. Hän on osallistunut maailmancupissa lähes pelkästään pujotteluun. Ensimmäiset maailmancup-pisteensä hän sai oltuaan 20:s Adelbodenissa tammikuussa 2007. Kymmenen parhaan joukkoon hän sijoittui ensimmäisen kerran oltuaan kymmenes Garmisch-Partenkirchenissä helmikuussa 2008. Ensimmäisen palkintokorokepaikkansa hän saavutti oltuaan kolmas Zagrebissa 6. tammikuuta 2011. Hän oli samalla kaudella kolmas myös Schladmingin kilpailussa. Joulukuussa 2013 hän sijoittui toiseksi Val d’Isèren pujottelussa. Hän sijoittui pujottelucupissa viidenneksi kaudella 2013–2014. Ensimmäisen voittonsa hän saavutti Kitzbühelin pujottelussa tammikuussa 2015. Hän oli samalla kaudella kolmas Kranjska Goran pujottelussa. Hän oli kolmas Tukholman paripujottelussa kaudella 2016–2017. Hän sijoittui kolmanneksi Levin pujottelussa kaudella 2017–2018.


title: Mattias Hargin

text: Hargin voitti Ruotsin pujottelumestaruuden 2007 ja 2017 sekä sai hopeaa 2006, 2008 ja 2009. Superyhdistetyssä hän sijoittui kolmanneksi 2007. Hän voitti pujottelun Euroopan cupin kokonaiskilpailun kausilla 2005–2006 ja 2008–2009. Lisäksi hän on saavuttanut Euroopan-cupissa useita osakilpailuvoittoja.


title: Prospekt Engelsa

text: Prospekt Engelsa (, ”Engelsintie”) on Pietarista pohjoiseen kaupungin rajalle johtava 11 kilometriä pitkä valtakatu. Se saa alkunsa Bolšoi Sampsonijevski prospektista. Katu kulkee Parnasin kaupunginosan läpi ja alittaa Pietarin kehätien, johon se liitettiin vuonna 2002, kun kehätien ensimmäinen osa avattiin. Sen lähimmät metroasemat ovat sinisen linjan Udelnaja, Ozerki, Prospekt Prosvešenija ja Parnas. Tien rakentaminen alkoi vuonna 1916. Nimensä tie on saanut saksalaisen filosofin Friedrich Engelsin mukaan.


title: Kambodžan maantiede

text: Kambodžan maantiedettä hallitsee kaksi topografista piirrettä: Mekongjoki ja Tônlé Sab -järvi. Niiden hedelmällisellä keskustasangolla asuu suurin osa valtion ihmisistä. Tulva-aikana Mekongin pinta nousee useita metrejä ja Tônlé Sabin pinta-ala kasvaa yli 10 000 neliökilometriin. Keskustasankoa reunustaa lounaassa ja pohjoisessa vuoristoja. Maan lounaisosassa on lisäksi Siaminlahden kapea rannikkotasanko. Kambodžalla on yhteistä rajaa Thaimaan, Laosin ja Vietnamin kanssa. Pinta-alaa valtiolla on 181 035 neliökilometriä.


title: Kambodžan maantiede

text: Kambodžan ilmastoon vaikuttaa kaksi monsuunikautta: marras-maaliskuun kuiva koillismonsuuni ja touko-lokakuun kostea lounaismonsuuni. Lounaismonsuunin aikana tulee usein iltapäivisin puuskittaisia sadekuuroja, ja kauden aikana sataa kolme neljäsosaa maan vuotuisesta vesimäärästä. Lämpötila on ympäri vuoden korkea. Kylmimpänäkin kuukautena, tammikuussa lämpötila voi nousta 30 asteeseen. Huhtikuu on vuoden lämpimin kuukausi.


title: Kambodžan maantiede

text: Kambodžan merkittävin luonnonmaantieteellinen alue on keskustasanko. Se käsittää valtion pinta-alasta noin 75 prosenttia. Siellä sijaitsevat maan kaksi huomattavinta topografista piirrettä: Mekongjoki ja Tônlé Sab -järvi. Mekong on maailman kymmenenneksi pisin ja Kaakkois-Aasian merkittävin joki. Se on pituudeltaan noin 4800 kilometriä, ja paikoin sen leveys on noin 4 kilometriä. Mekong virtaa Kambodžaan Laosista ja virtaa maan halki Vietnamiin. Virrattuaan Kambodžassa noin 507 kilometriä joki haarautuu kahteen uomaan Phnom Penhin eteläpuolella. Läntistä haaraa kutsutaan Bassacjoeksi. Lopulta joki haarautuu lukuisiksi sivuhaaroiksi ja muodostaa laajan suiston ennen kuin laskee Vietnamissa Etelä-Kiinan mereen.


title: Kambodžan maantiede

text: Tônlé Sab on Kaakkois-Aasian suurin järvi. Sen yhdistää Mekongiin 120 kilometriä pitkä Tônlé Sab -joki. Kuivanakautena järven suurin syvyys on maksimissaan 1,5 metriä. Sadekautena, toukokuusta lokakuulle, Mekong tulvii, kun uomaan kertyy huomattavasti lietettä. Joki tulvii jopa 13 metriä yli sen rannan. Osa ylimääräisestä vedestä pyrkii virtaamaan Tônlé Sabiin, ja tämä vesi muuttaa Tônlé Sab -joen kulkusuunnan. Normaalisti se virtaa Mekongiin, mutta sadekaudella vettä alkaa virrata Mekongista Tônlé Sabiin. Tämän seurauksena järvi laajenee noin tuhannesta neliökilometristä yli 10 000 neliökilometrin laajuiseksi vesimassaksi, ja sen syvyys kasvaa 12–18 metriin.


title: Kambodžan maantiede

text: Mekongin ja Tônlé Sabin sedimentit ja tulviminen ovat tehneet keskustasangosta hyvin hedelmällisen. Suurin osa maan joista laskee Mekongiin tai Tônlé Sabiin. Pääosa tasangosta on lievästi kumpuilevaa, mutta Phnom Penhin eteläpuolella maasto tasoittuu.


title: Kambodžan maantiede

text: Keskustasankoa reunustavat vuoristoalueet. Lounaassa ovat Krâvanh- ja Dâmreivuoret sekä pohjoisessa Dângrêkvuoret. Koillis- ja itäosien vuoristoalueet yhdistyvät Vietnamin keskiylänköön. Luode-kaakko-suuntainen Krâvanhvuoret kohoavat yli 1 500 metriin, ja vuoriston itäosassa on Kambodžan korkein kohta Phnom Aural. Dâmreivuoret on Krâvanhvuorten jatke ja kohoaa noin 500–1 000 metriin. Nämä kaksi vuoristoa erottavat kapean rannikkoalueen keskustasangosta.


title: Kambodžan maantiede

text: Tônlé Sabin altaan pohjoisreunalla ovat Dângrêkvuoret, jotka kohoavat jyrkästi alankoalueen yläpuolelle. Vuoristo on noin 500 metriä korkea, mutta osa huipuista ovat yli 700 metrissä. Jyrkänne on myös Thaimaan Khoratin tasangon eteläraja. Kambodžan itäinen ylänköalue on korkeimmillaan 900 metriä korkea.


title: Kambodžan maantiede

text: Kambodža on pinta-alaltaan 181 035 neliökilometriä, ja se on itä-länsi-suunnassa on 580 kilometriä ja pohjois-etelä-suunnassa 450 kilometriä pitkä. Sitä rajoittavat lännessä Thaimaa, pohjoisessa Thaimaa ja Laos, idässä Vietnam ja etelässä Siaminlahti. Suurin osa Thaimaan vastaisesta rajasta kulkee pitkin Dângrêkvuorten vedenjakajaa. Muuten ranskalaiset siirtomaaisännät ovat sopineet maan rajoista. Kambodžalla on ollutkin rajariitoja sekä Thaimaan että Vietnamin kanssa.


title: Kambodžan maantiede

text: Suurin osa maan asukkaista elää Mekongin ja Tônlé Sab lähellä tulvatasangoilla. Ihmiset ovat jo vuosisatojen ajan käyttäneet hyväkseen tulvien säännöllisyyttä peltojen kastelussa ja viljelyssä. Tulviminen tekee erityisesti riisin viljelyn todella kannattavaksi. Hedelmällisessä maaperässä kasvaa myös muita viljoja, ja joista saa runsaasti kalaa.


title: Kambodžan maantiede

text: Kambodžan selvästi suurin kaupunki on maan pääkaupunki Phnom Penh, jossa oli 1 485 661 asukasta vuonna 2010. Băt Dâmbângissa (190 090), Sihanoukvillessä (152 873) ja Siĕm Réab (135 112) oli myös yli 100 000 asukasta.


title: Kambodžan maantiede

text: Kambodžan ilmastoon vaikuttaa erityisesti kaksi monsuunia. Marraskuulta maaliskuulle alueella vallitsee kuiva koillismonsuuni, jolloin maassa sataa vain vähän. Toukokuusta lokakuulle lounaismonsuuni tuo runsaita sateita ja voimakkaita tuulia. Kausien välissä huhti-toukokuulla ilmasto on yleensä näiden kahden ääripään sekoitus. Kolme neljäsosaa vuoden sademäärästä kertyy lounaismonsuunin aikana, ja useimmat sateet tulevat iltapäivisin puuskina. Vuotuinen sademäärä vaihtelee alueittain. Lounaisten vuoristojen merenpuolen rinteet saavat sadetta yli 5 000 millimetriä vuodessa. Keskustasangolla jäädään noin 1 400 millimetriin.


title: Kambodžan maantiede

text: Lämpötila on ympäri vuoden korkea. Huhtikuu on kuumin kuukausi, ja sen aikana lämpötila voi nousta 40 asteeseen. Vuoden kylmin kuukausi on tammikuu, mutta senkin aikana lämpömittari voi näyttää jopa 30 astetta. Päivän minimilämpötilat ovat yleensä korkeintaan 10 astetta maksimiasteiden alapuolella. Alimmallaan lämpötila voi tippua joulu- ja tammikuussa öisin 14 asteeseen. Vuoden keskilämpötila on 25 astetta.


title: Kambodžan maantiede

text:
Taifuunit, jotka tekevät tuhoa naapurimaassa Vietnamissa, harvoin aiheuttavat vahinkoa Kambodžassa.
Vuonna 2009 Taifuuni Ketsana surmasi 43 ja vaikutti 50 000 ihmisen elämään.


title: Kambodžan maantiede

text: Yhdistyneiden kansakuntien elintarvike- ja maatalousjärjestö jakaa Kambodžan kolmeen kasvillisuusvyöhykkeeseen. Maan länsi- ja lounaisosassa sekä pienessä osassa Môndôl Kirin maakuntaa kasvaa trooppista sademetsää. Itäosassa ja paikoin maan keskiosassa kasvaa trooppista kosteaa lehtimetsää. Sen yleisimmät puulajit kuuluvat mahonkikasveihin, rautayrttikasveihin, hernekasveihin tai heimoon "Combretaceae". Maan keskiosissa on trooppista kuivaa metsää, jonka päälajeja ovat dipterokarpuskasvit.


title: Kambodžan maantiede

text: Keskustasangon kasvistoa hallitsevat viljelykasvit. Riisipellot ovat erityisen yleisiä, mutta muitakin viljelykasveja, kuten tupakkaa ja maissia löytyy runsaasti. Lisäksi tasangolla kasvaa paikoin ruokoja, pitkää heinää ja harvoja metsiä. Vuoristoseutuja kohti mentäessä siirtymävyöhykkeellä kasvaa lähinnä pitkää savanniheinää, joka voi kasvaa 1,5 metriä korkeaksi.


title: Kambodžan maantiede

text: Kambodžan lounaisosassa on edelleen aarniometsää. Tiheää sademetsää kasvaa erityisesti vuoriston merenpuoleisella rinteellä. Korkeammilla rinteillä on myös havumetsiä. Rannikkokaistaleella kasvaa sekä ainavihantaa metsää että mangrovetta. Pohjoisen vuorilta löytyy ainavihantia lehtimetsiä. Puiden latvat kohoavat jopa 30 metriin. Metsän tiheä aluskasvillisuus muodostuu köynnöskasveista, bambuista ja monista matalista kasveista. Itäisillä vuoristoalueilla löytyy ruohikkoalueita ja lehtimetsiä. Vuoristojen metsissä kasvaa useita eri lajeja orkideoita.


title: Kambodžan maantiede

text: Kambodžan kansallispuu on sokeripalmuksi kutsuttu palmyrapalmu. Sitä käytetään rakennusmateriaalina ja siitä tuotetaan lääkkeitä, viiniä ja etikkaa. Puu ei kasva elinaikanaan juurikaan paksuutta ja siltä puuttuu normaali kaarna. Toinen yleinen puu on tiikki, jota käytetään sahatavarana. Se ei kuitenkaan ole Kambodžan alkuperäislaji, vaan se tuotiin maahan 1600-luvun lopussa.


title: Kambodžan maantiede

text: Kambodžan maaseudulla isot maanisäkkäät, jotka ovat huomattavan harvinaisia muualla maailmassa, voivat elää suhteellisen turvallisesti. Maan suuriin maanisäkkäisiin kuuluvat aasiannorsu, leopardi ja tiikerin alalaji indokiinantiikeri. Kambodžan kansalliseläin kouprei. Se löydettiin vasta 1939, ja se on äärimmäisen uhanalainen. Sen lukumäärästä ei ole varmuutta, mutta siitä on tehty muutamia vahvistamattomia havaintoja, joiden perusteella sen epäilleen elävän edelleen maan syrjäisillä seuduilla.


title: Kambodžan maantiede

text: Muita Kambodžan harvinaisia maanisäkäslajeja ovat aasiannorsu, aasiankultakissa, vuorisusi, indokiinangibboni, puuleopardi, kalastajakissa, gauri, vuohieläimiin kuuluva "Capricornis milneedwardsii", marmorikissa, pohjanpehmeähäntätupaija, saukkobeletti, kalottigibboni, pikkulori, karhumakaki, malaijikarhu ja villejä vesipuhveleita. Kouprein lisäksi vain lepakkolaji "Otomops wroughtoni", jonka luultiin elävän vain Intiassa, luokitellaan äärimmäisen uhanalaiseksi. Lisäksi jaavansarvikuonoja tavataan aivan rajan takana Vietnamissa, joten on mahdollista, että lajia esiintyy myös Kambodžan puolella.


title: Kambodžan maantiede

text: Kambodžasta löytyy viimeisiä iravadindelfiinin makean veden kantoja. Niitä tavataan Mekongissa Krâchéhin kaupungin ja Laosin välisellä alueella. Muita harvinaisia vesinisäkkäitä ovat rosopyöriäinen, intiankyttyrädelfiini, dugongi ja karvakuonosaukko.


title: Kambodžan maantiede

text: Kambodžan lintulajisto on monipuolinen, sillä siellä on runsaasti vettä ympäri vuoden. Jopa kuivan metsän alueilla on pieniä lampia, jotka houkuttelevat lintuja rannoilleen. Yleisimpiä lintuja ovat merimetsot, kurjet, jalohaikarat, metsäkanat, haikarat, pelikaanit ja fasaanit. Kaloja syövät sorsalinnut ovat erityisen yleisiä Tônlé Sabilla, jossa niille riittää runsaasti ruokaa sadekautena.


title: Kambodžan maantiede

text: Kambodžassa on seitsemän kansallispuistoa ja 16 muuta luonnonsuojelualuetta. Maan ensimmäinen suojelualue perustettiin vuonna 1925 Angkorin temppeleitä ympäröivän metsän suojelemiseksi. Vuonna 1969 maassa oli jo kuusi kansallispuistoa, mutta pitkä sisällissota raunioitti suojeluohjelman. Vasta 1993 suojelujärjestelmä palautettiin ja kuninkaallisella julistuksella määrättiin 23 suojelualuetta. Ne peittävät noin 18 prosenttia maan pinta-alasta, eli yhteensä noin 33 000 neliökilometriä.


title: Kambodžan maantiede

text: Maan tärkeimmät kansallispuistot ovat Phnom Bokorin kansallispuisto, joka sijaitsee maan eteläosassa kilometrin korkeudelle olevalla ylätasangolla Kâmpôtin kaupungin lähellä, Reamin kansallispuisto, johon kuuluu merensuojelualue, Kiriromin kansallispuisto ja Viracheyn kansallispuisto, joka on maan suurin kansallispuisto ja joka sijaitsee aivan Laosin ja Vietnamin rajalla. Monet suojelualueista eivät ole kovinkaan hyvin suojeltuja, sillä hallituksella ei ole tarpeeksi resursseja niiden vartioimiseksi.


title: Kambodžan maantiede

text: Suurin uhka Kambodžan luonnolle on metsänhakkuut. Vielä 1960-luvun puolivälissä noin 75 prosenttia maasta kasvoi sademetsää. Vuonna 1998 sademetsät olivat selvästi vähentyneet, ja enää ne peittivät noin 30 prosenttia maan pinta-alasta. Siitä noin puolet oli aarniometsää. Metsän hävittäminen pahentaa tulvia Mekongin varrella. Tulevat monsuunit saattavat huuhtoa pintamaan, jos metsiä ei ole sitomassa sitä. Tällä voi olla katastrofaaliset vaikutukset Tônlé Sabiin, kun matalaan järveen valuu normaalia suurempi määrä silttiä. Järven tulevaisuutta uhkaavat lisäksi liikakalastus ja saasteet.


title: Fulvio Scola

text: Fulvio Scola (s. 10. joulukuuta 1982) on italialainen uransa lopettanut maastohiihtäjä.


title: Fulvio Scola

text: Scola sijoittui Liberecin MM-kilpailuissa kahdeksanneksi vapaan hiihtotavan sprinttikilpailussa. Parisprintissä hän oli kolmastoista. Universiadeissa hän on saanut pronssia vapaan hiihtotavan sprinteissä Innsbruckissa 2005 ja Pragelatossa 2007.


title: Fulvio Scola

text: Scola kilpaili maailmancupissa ensimmäisen kerran Toblachin parisprintissä joulukuussa 2003. Ensimmäiset maailmancup-pisteensä hän sai oltuaan kahdestoista Otepään 15 kilometrin perinteisen hiihtotavan kilpailussa tammikuussa 2007. Ainoan palkintokorokepaikkansa hän sai oltuaan toinen Düsseldorfin vapaan hiihtotavan sprintissä joulukuussa 2010. Se oli samalla hänen ensimmäinen sijoituksensa kymmenen parhaan joukkoon maailmancupin henkilökohtaisissa kilpailuissa. Parisprintissä hän on ollut kolmas Milanossa tammikuussa 2012.


title: Daesung

text: Kang Daesung (, s. 26.4.1989), tunnetaan myös nimellä D-lite, on eteläkorealainen laulaja, juontaja ja satunnainen näyttelijä sekä lauluntekijä, joka tunnetaan parhaiten laulajana Big Bang-nimisessä yhtyeessä. Debyyttinsä jälkeen hän on julkaissut japaninkielisen albumin, muutamia soolosinglejä, esiintynyt musikaaleissa, näytellyt draamasarjassa What's up, osallistunut ohjelmiin Family Outing ja Night After Night. Hänet tunnetaan vitsikkäänä henkilönä televisiossa.


title: Daesung

text: Daesung syntyi Itaewonissa ja kävi hetken aikaa Kyeonginin lukiota, mutta jätti kesken voidakseen keskittyä Big Bangiin. Lopulta hän läpäisi lukion pääsykokeet vuonna 2008 ja pääsi Kunghee Universityyn Soulissa.


title: Daesung

text: Daesung tavoitteli laulajan uraa vanhempiensa vastustuksesta huolimatta ja päätyi YG Entertainmentin palkkaamaksi koe-esiintymisen jälkeen. Hän esiintyi myöhemmin reality-sarjassa, joka kuvasi Big Bangin muodostumista viiden muun harjoittelijan kanssa: G-Dragon, T.O.P, Taeyang, Seungri ja So-1 (Jang Hyunseung). Hyunseung tippui ja Big Bang debytoi vuonna 2006 viidellä jäsenellä.


title: Daesung

text: Yhtye oli julkisuudessa ensin kertaa 19. elokuuta 2006 YG Familyn 10. vuosipäivän konsertissa. 23. syyskuuta 2006 he esiintyivät televisiossa. Daesungin ensimmäinen soolo-single on "Useo bonda" () joka sisällytettiin "BIGBANG 03"-singlelle sekä yhtyeen ensimmäisellä albumilla "Since 2007" joka julkaistiin vuoden 2006 lopussa. Albumi menestyi kohtalaisesti, mutta bändi saavutti julkisen suosion vasta vuonna 2007 kappalellaan "Lies" (Korean: 거짓말; Geojitmal) levyltä Always, joka sijoittui hyvin musiikkilistoille julkaisunsa myötä. Myös singlet "Last Farewell" (마지막 인사, Majimak Insa) mini-albumilta Hot Issue ja "Day by Day" (하루하루, Haru Haru) mini-albumilta Stand Up sijoittuivat hyvin listoilla.


title: Daesung

text: Hieman Big Bangin debyytin jälkeen Daesungilla diagnosoitiin nystyröitä äänihuulissa. Hän kamppaili lähes vuoden äänensä kanssa ja hänelle kehittyi sosiaalisten tilanteiden pelko ja esiintymiskammo. Hän kuitenkin parani Gummyn ansiosta, sillä myös hänellä oli todettu sama tilanne aiemmin. Kaksikosta tuli läheisiä. Daesungin tilanne parani huomattavasti ennen Big Bangin toisen albumin julkaisua.


title: Daesung

text: Useiden Big Bangin albumien ja EPeiden välissä jäsenillä oli mahdollisuus aloittaa sooloaktiveetit. Daesung julkaisi ensimmäisen trot-singlensä "Nal Bwa Gwisoon" (, "Look at Me, Gwisun"). Daesung halusi kokeilla jotain erilaista, vaikka olikin huolissaan yhtyeen imagon heikentymisestä. Vuonna 2008 hän haki ja pääsi post-modernin musiikin osastolle Kyung Hee Universityyn. Laulaja osallistui myös TV-ohjelmaan nimeltä Family Outcasting pysyvänä esiintyjänä. Hän myös liittyi "Cats"-musikaalin korealaisen version esittäen Rum Tum Tuggeria. Hän aloitti juontopuuhat toimimana MBCn musiikkiohjelman Show! Music Core juontajana yhdessä Seungrin kanssa.


title: Daesung

text: Big Bangin ollessa tauolla vuoden 2009 alussa, Daesung julkaisi toisen trot singlensä vuoden alussa, nimeltään "Daebakiya" ("대박이야", "Big Hit"). Hän myös aikoi osallistua Seungrin kanssa omaelämäkerralliseen musikaaliin nimeltä Shouting. Hän kuitenkin loukkaantui auto-onnettomuudessa elokuussa ennen musikaalin julkaisua ja joutui leikkaukseen. Onnettomuus tapahtui kun hän oli palaamassa kotiin Family Outingin kuvauksista. Daesung istui autoa ajaneen managerinsa vieressä etupenkillä, kun taas hänen koordinaattorinsa istui takapenkillä. Loukkaantuminen pakotti Daesungin keskeyttämään kaiken toiminnan. Daesung palasi julkisuuteen lokakuussa 2009 ja liittyi muun yhtyeensä kanssa keikalle.


title: Daesung

text: YG Entertainmentin mukaan hänen oli määrä julkaista soolo-albumi vuonna 2010 samaan aikaan T.O.Pin kanssa. Kumpikaan ei kuitenkaan julkaissut albumia sinä vuonna.


title: Daesung

text: Daesungin uusi kappale, "Cotton Candy", julkaistiin vuonna 2010 tammikuun lopussa. Sen sävelsi Jung Ji Chen, mutta Daesung sanoitti kappaleen itse. Täysipitkää albumia ei julkaistu vieläkään. Vuoden 2011 alussa YG Entertainment ehdotti, että Daesung ja Seungri promoaisivat sitä vuoden aikana, mutta Daesungin osalle ei tehty mitään. Seungri sen sijaan julkaisi levyn tammikuussa 2011.


title: Daesung

text: Vuonna 2010 Daesung aloitti MBCn draaman "What's Up" kuvaukset. Kuvaukset päättyivät helmikuussa 2011. Hän myös oli yksi talk show’n nimeltä "Night After Night" juontaja vuoden 2010 marraskuusta asti. Daesung esiintyi Lee Hyorin uudella albumilla "H-Logic" ja äänitti laulajattaren kanssa "How Did We Get"-nimisen kappaleen.


title: Daesung

text: Huhtikuussa 2011 Daesung julkaisi soolokappaleen "Baby don't cry", joka liitettiin Big Bangin neljännen mini-albumin special editioniin. Kappale esitettiin ensi kerran Big Show 2011-nimisessä konsertissa helmikuussa ja se sijoittui hyvin korealaisilla kappalelistoilla albumin nimikkokappaleiden kanssa. Toukokuun 31. Daesung oli osallisena auto-onnettomuudessa, jossa kuoli yksi moottoripyöräilijä. Tutkimusten myötä Daesung vapautettiin syytteistä, mutta hyllytettiin hetkellisesti Big Bangista. Tänä aikana Daesung vietti päivänsä töitä tehden ja vapaaehtoisena kirkossa jossa hän käy useasti.


title: Daesung

text: Daesung esiintyi ensi kertaa julkisuudessa onnettomuuden jälkeen marraskuun kuudentena 2011 kun hän osallistui Pohjois-Irlannissa pidetteyyn MTV EMA-palkintogaalaan. Joulukuussa 2011 ja tammikuussa 2012 hän esiintyi myös YG Family-konserteissa jotka pidettiin Etelä-Koreassa ja Japanissa.


title: Daesung

text: Musikaalidraama "What's up" alkoi MBN-nimisellä kanavalla joulukuun 3. päivä 2011. "Lunatic", Daesungin laulama kappale draaman soundtrackilta, julkaistiin nettiin myös samana päivänä.


title: Daesung

text: Daesung teki comebackin muiden Big Bangin jäsenten kanssa maaliskuussa 2012 uudella Big Bangin mini-albumilla "Alive". Albumi sisältää Daesungin laulaman sooloraidan nimeltään "Wings". Daesung on itse sanoittanut kappaleen.


title: Daesung

text: Daesung julkaisi ensimmäisen sooloalbuminsa, "D'scover, 27. helmikuuta 2013. Albumi on kokonaan japaniksi ja sisältää 12 kappaletta, suurimmaksi osaksi covereita. Se sisältää myös Daesungin soolokappaleet "Wings" ja "Baby don't cry". Daesung piti soolokonsertin Japanissa Kobe World Memorial Hallilta 23. ja 24. maaliskuuta jota seurasi Tokion Nippon Budokan-keskuksen live 30. ja 31. maaliskuuta.


title: Daesung

text: Alkuaan ilmoitettiin että Daesung pitää neljä konserttia Kobessa ja Tokiossa promotakseen albumiaan. Kuitenkin 28.2. ilmoitettiin, että suuren kysynnän vuoksi Daesung pitäisi ylimääräiset 21 konserttia yli 17 kaupungissa, yhteensä 25 konserttia yli 18 kaupungissa. Kiertue alkoi 23.3. Koben World Memorial Hallilta ja päättyi 18.6. Kanagawan Yokohama Areenalle.


title: Daesung

text: Helmikuussa 2014 YGEX ilmoitti, että Daesung järjestää toisen kiertueen Japanissa. D'slove 2014 Japan Tour alkoi 11. kesäkuuta 2014 Yokohama-areenalla. Samana päivänä Daesung julkaisi mini-digitaalisen albumin Rainy Rainy, joka sisältää 4 laulua, juhlistaakseen kiertueensa alkua. Albumi nousi Japanin Itunes-listan kärkeen.


title: Daesung

text: Daesung julkaisi toisen japanilaisen levynsä D'slove 16. heinäkuuta. Levy sijoittui ensimmäiseksi Oriconin päivälistalla julkaisupäivänään,myyden yhteensä 30 090 kopiota. Kappale "I Love You", jossa esiintyi myös Taro Hakase, julkaistiin fyysisenä singlenä yksittäisenä ja nousi viidenneksi Oriconin viikottaisella listalla. Daesung jatkoi toista japanilaista kiertuettaan vierailullaan yhdeksässä kaupungissa ja houkutteli yhteensä 170 000 fania 17 konserttiin. Daesungista tuli ensimmäinen K-pop-laulaja, jonka kiertueelle osallistui yli 170 000 fania kahtena petäkkäisenä vuonna.


title: Daesung

text: 19. lokakuuta Daesung julkaisi kolmannen japanilaisen mini-albuminsa nimeltään Delight (japani: 「で ぃ ら い と」). Levy sisältää 9 versiota neljästä kappaleesta, jotka ovat Daesungin jo aikaisemmin Koreassa julkaistuja singlejä sekä kuuluisia japanilaisia kappaleita 70-luvulta. Hänen versionsa saivat kehuja alkuperäisiltä laulajilta. Delight nousi Oriconin päivittäisen listan kärkeen julkaisupäivänään, ja se myi 65 048 kappaletta. Albumi päätyi lopulta sijalle 64 Oriconin vuosittaisella listalle myytyään 79 000 kappaletta.


title: Daesung

text: Kiittääkseen faneja tuestaan, YGEX ilmoitti, että Daesung pitäisi Encore-kiertueen Japanissa. Konsertit järjestettiin Yoyogin kansallisella satdiumilla 31. tammikuuta ja 1. helmikuuta 2015 sekä Osaka-jō Hallissa 10. ja 11. helmikuuta. Yoyogin toisessa konsertissa Linda Yamamoto, joka on laulun "Donimo Tomaranai" alkuperäinen laulaja, teki yllätysesiintymisen.


title: Daesung

text: YGEX ilmoitti 2. joulukuuta 2016, että Daesung järjestäisi ensimmäisen domekiertueensa Japanissa, nimeltään D-lite Japan Dome Tour 2017. Kiertue alkoi Seibu Prince Domella 15. ja 16. huhtikuuta ja päättyi Kyocera Domella 22. ja 23. huhtikuuta. Kiertue houkutteli 150 000 fania kahteen kaupunkiin. Myöhemmin YGEX ilmoitti, että Daesung aloittaisi valtakunnallisen konserttisalikiertueen nimeltään DNA Show Vol.1, ja 28 konserttia sisältävä kiertue alkaisi elokuussa. Koska yli 350 000 ihmistä yritti ostaa lippuja konsertteihin, mikä oli yli kuusi kertaa suurempi määrä kuin odotettiin, lisättiin kiertueeseen vielä yhdeksän ylimääräistä konserttia. Yhteensä 39 konserttia 18 eri kaupungissa teki kiertueesta Daesungin suurimman maassa. Yhteensä 88 000 fania osallistui kiertueelle.


title: Daesung

text: Hänen toinen japanilainen mini-albuminsa, nimeltään D-Day, julkaistiin samanaikaisesti Etelä-Koreassa ja Japanissa 12. huhtikuuta 2017. Levyllä oli seitsemän laulua, jotka olivat säveltäneet japanilaiset artsitit, mukaan lukien Ayaka, Hata Motohiro, Kameda Seiji ja Daesung. D-Day nousi niin Oriconin kuin Billboard Japan Albums -listan kärkeen.


title: Daesung

text: Daesung oli mukana japanilaisen Dreams Come True -yhtyeen virallisella cover-albumilla kappaleella "Egao no Yukue" (笑顔 の 行 方, "Hymyilevien kasvojeni suunta"), joka julkaistiin alunperin vuonna 1990. Hän julkaisi myös 12.10.2017 digitaalisen Delight 2 -ep:n, jossa on kolme cover-kappaletta ja yksi alkuperäinen kappale. Julkaistuaan EP nousi useiden japanilaisten online-musiikkipalvelujen kärkeen. Levyn suosion ansiosta ilmoitettiin, että Delight 2 julkaistaisiin fyysisessä muodossa 20. joulukuuta seitsemällä lisäkappaleella. EP debytoi sijalla kolme Oricon-listalla ja myi 45 267 kappaletta.


title: Daesung

text: Daesung aloitti kaksivuotisen pakollisen asepalveluksensa 13. maaliskuuta 2018 27:n jalkaväkiosaston käynnistysleirillä Hwacheonissa, Gangwonin maakunnassa, aktiivisena sotilaana. Hänet vapautetaan 10. marraskuuta 2019 vaatimusten täyttämisen jälkeen.


title: Creative Chaos

text: Creative Chaos on puolalaisen brutaalin death metal -yhtyeen Yatteringin musiikki-DVD, jonka on julkaissut vuonna 2002 Metal Mind Records.Muuta


title: Siĕm Réab

text: Siĕm Réab on Kambodžan neljänneksi suurin kaupunki. Vuonna 2018 arvioitiin, että siellä on noin 139 500 asukasta.


title: Siĕm Réab

text: Kaupunki sijaitsee Siĕm Réabin maakunnassa lähellä Angkorin raunioaluetta.


title: Invidious Dominion

text: Invidious Dominion on yhdysvaltalaisen death metal-yhtyeen Malevolent Creationin yhdestoista studioalbumi, joka julkaistiin vuonna 2010 yhdysvalloissa. Albumin kansikuvan on tehnyt Pär Olofsson.


title: Invidious Dominion

text:
Tähdellä merkityt kappaleet ovat Invidious Dominion Limited edition albumilla olevat kaksi bonus-raitaa.
Vierailevana kitaristina levyllä soittaa myös Jerry Mortellaro (Diabolic & Unholy Ghost).


title: Ruoko

text: Ruoko voi viitata seuraaviin lajeihin:Sanasta johdettuja kasvinimiä:


title: Louis Leblanc

text: Louis Leblanc (s. 26. tammikuuta 1991 Pointe-Claire, Quebec, Kanada) on kanadalainen jääkiekkoilija, joka pelaa AHL-joukkue Bridgeport Sound Tigersissa. Hänellä on kevääseen 2014 asti ulottuva tulokassopimus NHL-joukkue New York Islandersin kanssa. Leblancin vahvuutensa ovat kiekonhallinnassa ja pelisilmässä. Rightin puolelta laukova Leblanc on keskushyökkääjä, mutta hän osaa pelata myös laidalla.


title: Louis Leblanc

text: Leblanc pelasi vuoteen 2008 asti Lac Saint-Louis Lionsin joukkueessa Québecin paikallisia juniorisarjoja, kunnes hän siirtyi kaudeksi 2008–2009 Yhdysvaltoihin ja USHL-joukkue Omaha Lancersiin. Leblanc teki runkosarjassa tehot 28+31=59, joilla hän voitti joukkueen sisäisen pistepörssin. Leblanc oli runkosarjan pistepörssissä kymmenes Fargo Forcen Andy Taranton kanssa. Hänet valittiin kauden päätteeksi USHL:n vuoden tulokkaaksi ja tulokkaiden tähdistökentälliseen. Kesällä 2009 Montréal Canadiens varasi Leblancin koko varaustilaisuuden 18. pelaajana kotihallissaan Bell Centressa. Hän oli joukkueen ensimmäinen ranskankielinen ja québeciläinen ensimmäisen kierroksen varaus yhteentoista vuoteen. Ennen Leblancia vastaava Canadiens-varaus oli Éric Chouinard kesällä .


title: Louis Leblanc

text: Kauden 2009–2010 Leblanc pelasi Harvardin yliopistojoukkueessa. Hän voitti tehoilla 11+12=23 joukkueen sisäisen pistepörssin ja valittiin kauden päätteeksi ECAC:n tulokkaiden tähdistökentälliseen. Leblanc teki heinäkuussa 2010 kolmivuotisen tulokassopimuksen Montréal Canadiensin kanssa. Hän palasi päivää myöhemmin kotimaahansa Kanadaan ja siirtyi QMJHL-joukkue Montréal Juniorsiin. Leblanc oli tehoilla 26+32=58 joukkueen kolmanneksi paras pistemies ja toiseksi paras maalintekijä.


title: Louis Leblanc

text:
Leblanc voitti alle 20-vuotiaiden MM-hopeaa vuonna 2011.
Leblancin pikkuveli Jean-François (s. 1993) pelaa QMJHL-joukkue Val-d’Or Foreursissa.


title: Witching Hour Productions

text: Witching Hour Productions on puolalainen itsenäinen levy-yhtiö, joka on perustettu 1990-luvun alussa. Yhtiön perusti synfonisen black metal -yhtye Hermhin vokalisti Bartholomew "Bart" Krysiuka.


title: The Ten Commandments (albumi)

text: The Ten Commandments on death metal-yhtye Malevolent Creationin esikoisalbumi vuodelta 1991.


title: Fiproniili

text:
Fiproniili on fenyylipyratsolien ryhmään kuuluva laajavaikutteinen hyönteismyrkky. Se vaikuttaa hyönteisten keskushermostoon.
Fiproniili löydettiin ja kehitettiin Ranskassa Rhône-Poulenc'in laboratorioissa vuosina 1985–87. Markkinoille se tuli 1993. Sen kemiallinen kaava on CHClFNOS, moolimassa 437,15 g/mol ja CAS-numero 120068-37-3. Aineesta käytetään myös nimeä "5-amino-3-syano-1-(2,6-dikloori-4-trifluori-metyylifenyyli)-4-trifluorimetyylisulfinyylipyratsoli". Fiproniili on olomuodoltaan valkoista jauhetta, jonka sulamispiste on 201 °C ja liukoisuus veteen huono.


title: Fiproniili

text:
Akuutti oraalinen LD50 (rotta) 97 mg/kg
Akuutti kosketus LD50 (rotta) >2000 mg/kg


title: Fiproniili

text:
Fiproniili kiinnittyy GABA-reseptoriin sitoutumalla kloridikanaviin ja siten tukkimalla kloridi-ionien pre- ja postsynaptisen kulkeutumisen kalvojen läpi. Tällöin hermoimpulssi siirtyy synapsissa jatkuvasti ja liian voimakkaana ja hyönteinen kuolee hermoston yliärsytykseen.
Fiproniili on hitaasti vaikuttava myrkky. Hyönteinen ehtii viemään myrkkysyötin pesään ennen kuin aine vaikuttaa. Torakoiden ulosteet ja raadot sisältävät vielä riittävän määrän myrkkyä lajitovereidenkin surmaamiseksi. Myrkkysyötin jakaminen muiden muurahaisten kesken auttaa levittämään myrkkyä tehokkaasti koko pesään. Dominoefektin tavoin etenevä myrkky voi tappaa 95% muurahaisista ja torakoista kolmessa päivässä.


title: Fiproniili

text: Sitä käytetään hyönteisten, kuten muurahaisten, torakoiden, punkkien, kirppujen ja täiden torjuntaan. Suomessa sitä on saatavilla koirien ja kissojen iholoisten torjuntaan. Sitä levitetään lemmikin iholle, jossa se vaikuttaa useita viikkoja myös ennalta ehkäisevästi.Fiproniililla on myös haitallinen vaikutus ihmiseen, varsinkin pieniin lapsiin. Elokuussa 2017 uutisoitiin laajasta skandaalista, kun keskieurooppalaisiin kananmuniin oli joutunut fiproniilia Ainetta on jo löytynyt munissa 17 maassa.


title: Akaan vaakuna

text: Akaan vaakuna on Akaan kaupungin tunnus. Vaakunan aiheen sakarakoro viittaa Akaan vanhaan kivisakaristoon ja muuriankkuri yhdistymiseen.


title: Akaan vaakuna

text: Vaakunan selitys on ”sakarakoroisesti punaiseen ja hopeaan halkoisella kilvellä hopeinen muuriankkuri”, ja sen on suunnitellut Kari J. Tähtinen. Toijalan ja Viialan päätettyä yhdistyä Akaan kaupungiksi 2007, uudelle kaupungille sovittiin hankittavaksi uusi vaakuna. Suunnittelukilpailuun kutsuttiin yhdeksän heraldikkoa, ja Akaan kaupunginvaltuusto vahvisti kaupungin vaakunan kilpailutöiden joukosta kokouksessaan 28. helmikuuta 2007.


title: Alexanderin jazzyhtye

text: Alexanderin jazzyhtye ("Alexander's Ragtime Band") on Henry Kingin ohjaama yhdysvaltalainen elokuva vuodelta 1938. "Alexanderin jazzyhtye" oli Oscar-ehdokkaana kuudessa eri kategoriassa, joista se voitti yhden musiikistaan.


title: Alexanderin jazzyhtye

text: Viulisti Roger Grant (Tyrone Power) valitsee klassisen musiikin sijaan populaarimusiikin vastoin tätinsä ja opettajansa odotuksia. Hän esiintyy pianistiystävänsä Charlien (Don Ameche) kanssa koesoitossa, jossa he esittävät laulaja Stella Kirbyltä (Alice Faye) unohtuneista nuoteista kappaleen "Alexander's Ragtime Band". Esitys osoittautuu menestykseksi ja Stella ryhtyy laulajaksi yhtyeeseen, joka tulee pian tunnetuksi ragtime-kappaleistaan. Syntyy kolmiodraama, kun Charlie rakastuu Stellaan, joka puolestaan on rakastanut Rogeriin.


title: Isham Jones

text: Isham Jones (1894–1956) (lausutaan [ˈaɪʃəm]) oli yhdysvaltalainen muusikko, säveltäjä ja orkesterinjohtaja. Hänen yhtyeensä oli yksi 1920- ja 1930-luvun suosituimpia tanssiorkestereita Yhdysvalloissa. Jones sävelsi muun muassa tunnetut kappaleet ”It Had to Be You”, ”On the Alamo” ja ”There Is No Greater Love”. Hänen vuosina 1932–1936 johtamastaan big bandistä tuli myöhemmin Woody Hermanin ensimmäinen oma orkesteri.


title: Isham Jones

text: Isham Jonesin isä soitti viulua ja opetti poikaansakin soittamaan. Jones soitti lapsena paikallisen metodistikirkon yhtyeessä ja harjoitteli soittamista myös töissään hiilikaivoksen muulinohjaajana. Hän sai myös yksityisopetusta saksofonin ja pianon soittoon. Hänen ensimmäinen julkaistu sävellyksensä oli ”Midsummer Evenings” vuodelta 1906.


title: Isham Jones

text: Ensimmäisen oman yhtyeensä Jones perusti 18-vuotiaana. Vuonna 1915 Jones muutti Chicagoon, missä hän johti ensin saksofonistina trioa ja myöhemmin isompaa orkesteria. He esiintyivät muun muassa Mahoney’s Club -yökerhossa ja Green Mill Jazz Clubilla sekä pitkän aikaa Hotel Shermanissa, josta tuli myöhemmin tärkeä jazzkerho nimeltä College Inn. Hänen yhtyeensä nauhoitti Chicagossa levy-yhtiö Brunswickille. Kymmenvuotisen Chicagon-uransa aikana he nauhoittivat muun muassa hitin ”Wabash Blues”. Vuonna 1924 yhtye muutti Yhdysvalloissa ja Englannissa tehdyn kiertueen jälkeen New Yorkiin.


title: Isham Jones

text: Jonesin lopetettua orkesterinjohtajana vuonna 1936 hänen paikkansa otti laulaja Woody Herman. Jones perusti vielä 1940-luvulla uuden yhtyeen, mutta ei saavuttanut enää samanlaista suosiota kuin aiemmalla kokoonpanollaan. Hän kuoli Hollywoodissa, Floridassa vuonna 1956.


title: Amerikanpelikaani

text: Amerikanpelikaani ("Pelecanus erythrorhynchos") on pohjoisamerikkalainen pelikaanilintu. Sen esiintymisalue käsittää Kanadan eteläosan British Columbiasta Ontarion lounaisosiin, sekä Yhdysvaltain läntisen puoliskon Luoteis-Kaliforniasta Minnesotan lounaisosaan ja sieltä Teksasin kaakkoisosiin. Talvet se viettää Atlantin ja Tyynenmeren rannikoilla Yhdysvalloista Costa Ricaan. Johann Friedrich Gmelin kuvaili lajin holotyypin Hudsoninlahdelta ja New Yorkista vuonna 1789.


title: Pisamapelikaani

text: Pisamapelikaani ("Pelecanus philippensis") on eteläaasialainen pelikaanilintu. Sen esiintymisalue käsittää nykyisin enää vain Sri Lankan, Intian kaakkoisosan ja Kambodžan, sekä luultavasti myös Sumatran. Laji oli ennen yleinen kaikkialla Etelä-Aasiassa, ja vaeltelevia yksilöitä tavataan edelleen laajalla alueella. Kanta on suojelutoimien ansiosta elpynyt viime vuosina. Johann Friedrich Gmelin kuvaili lajin holotyypin Filippiineiltä vuonna 1789.


title: Indravarman I

text: Indravarman I oli khmerien valtakunnan kuningas n. 877–889. Indravarman I:n aikana valtakunta laajeni nykyistä Kambodžaa suuremmalle alueelle.


title: Indravarman I

text: Indravarman I kehitti valtakunnan keinokastelujärjestelmää ja rakennutti Preah Kon ja Bakongin temppelit.


title: Suomutropiikkilintu

text: Suomutropiikkilintu, aikaisemmalta nimeltään punanokkatropiikkilintu ("Phaethon aethereus") on trooppisilla merialueilla elävä pelikaanilintu. Lajista tunnetaan kolme alalajia, joista nimialalaji "aethereus" elää Atlantin eteläosissa, alalaji "mesonauta" Tyynenmeren itäosissa, Karibiassa ja Atlantin itäosissa, sekä alalaji "indicus" Persianlahdella, Adeninlahdella ja Punaisellamerellä. Carolus Linnaeus kuvaili lajin holotyypin Ascensionilta vuonna 1758.


title: Valkotropiikkilintu

text: Valkotropiikkilintu, aikaisemmalta nimeltään punapyrstötropiikkilintu ("Phaethon rubricauda") on trooppisilla merialueilla elävä pelikaanilintu. Lajista tunnetaan neljä alalajia, joista nimialalaji "rubricauda" elää Intian valtameren länsiosissa, "westralis" Intian valtameren itäosissa, "roseotincta" Tyynenmeren lounaisosissa, ja "melanorhynchus" Tyynenmeren länsi-, keski- ja eteläosissa. Pieter Boddaert kuvaili lajin holotyypin Mauritiukselta vuonna 1783.


title: Andienpippurivireo

text: Andienpippurivireo ("Cyclarhis nigrirostris") on eteläamerikkalainen varpuslintu. Sen esiintymisalue käsittää Andien ylängöt Kolumbian länsiosissa ja Ecuadorissa. Lajista tunnetaan kaksi alalajia. Frédéric de Lafresnaye kuvaili lajin holotyypin Bogotásta vuonna 1842.


title: Abeille

text: Abeille viittaa muun muassa seuraaviin:


title: Hoabinhian

text: Hoabinhian on nimitys Kaakkois-Aasian myöhäispaleoliittiselle kaudelle 10 000-2 000 eaa.


title: Hoabinhian

text: Nimi tulee vietnamilaisesta Hòa Bìnhin kaupungista.


title: Pippurivireo

text: Pippurivireo ("Cyclarhis gujanensis") on amerikkalainen varpuslintu. Sen laaja esiintymisalue ulottuu pohjoisen Meksikosta Keski-Amerikkaan ja pääosaan Etelä-Amerikkaa, etelässä Argentiinan koillisosiin ja Uruguayhin. Lajista tunnetaan 22 alalajia. Johann Friedrich Gmelin kuvaili lajin holotyypin Ranskan Guayanasta vuonna 1789.


title: Albacore

text: Albacore voi tarkoittaa seuraavia asioita:


title: Achille

text: Achille voi tarkoittaa muun muassa seuraavia:


title: Kambodžalainen kulttuuri

text: Kambodžalla on monimuotoinen kulttuuriperintö. Maa tunnetaan kansainvälisesti muun muassa khmer-valtakunnan aikaisesta arkkitehtuurista, jonka huomattavimpiin monumentteihin kuuluu Angkor Watin temppelikompleksi, ja ainutlaatuisesta keittiöstään. Nykyisen Kambodžan kulttuurista voidaan erottaa kolme historiallista kerrostumaa: keskiajan klassinen khmer-kulttuuri, myöhempi theravada-buddhalainen kulttuuri ja uudempi ranskalainen siirtomaa-ajan perintö. Khmer-kulttuuri, joka kehittyi ja levittäytyi erityisesti khmer-valtakunnan aikana, on vaikuttanut suuresti naapurimaihin Laosiin ja Thaimaahan. Khmerit ovat kehittäneet oman musiikkinsa, arkkitehtuurinsa ja veistostaiteensa. He saivat jo varhain vaikutteita Intiasta ja Kiinasta; intialainen korkeakulttuuri saavutti Kambodžan alueen ajanlaskun ensimmäisen vuosisadan tienoilla, ja khmerit omaksuivat Intiasta ensin hindulaisuuden ja myöhemmin buddhalaisuuden, jotka sekoittuivat paikalliseen animismiin. Valtaosa khmereistä on edelleen buddhalaisia, ja uskonnolla on merkittävä vaikutus maan kulttuuriin.


title: Kambodžalainen kulttuuri

text: 1900-luvun jälkipuoliskon sotakausi ja anarkia olivat maan kulttuurielämälle tuhoisia, ja punakhmerien kansanmurhassa sai surmansa lukuisia taiteilijoita ja älymystön jäseniä. Punaiset khmerit yrittivät palata ”vuoteen nolla” ja hävittivät järjestelmällisesti maan perinteistä kulttuuria. Esimerkiksi esiintyvistä taiteilijoista arviolta 90 prosenttia surmattiin. Vuosisadan loppupuolella tilanne on kuitenkin parantunut ja monia vanhoja taidemuotoja on herätetty jälleen eloon.


title: Kambodžalainen kulttuuri

text: Khmerien puhuma khmerin kieli kuuluu austroaasialaisten kielten mon-khmer-ryhmään ja sitä kirjoitetaan omalla aakkostollaan. Varhaisimmat näytteet khmer-kirjoituksesta ovat piirtokirjoitukset steeloissa, temppelien ovisuissa ja pronssiveistoksissa; varhaisin esimerkki kirjoituksesta on vuodelta 611. Tällaiset khmer-valtakunnan ajan tekstit laadittiin aluksi joko sanskritiksi tai khmeriksi mutta myöhemmin myös paaliksi. Jo varhain käytössä oli kaksi eri kirjoitustyyppiä, kaiverruksiin käytetty hienompi kirjoitus ja kursiivi, jotka edelsivät nykyisiä "mul"- (”pyöreä”) ja "crien" (”viettävä”) -aakkostoja.


title: Kambodžalainen kulttuuri

text: Vuosisatojen ajan kambodžalainen kirjallisuus välittyi sukupolvelta toiselle pääosin suullisesti, ja vain joitakin tarinoita kirjattiin ylös palmunlehdille. Monet tällaiset kertomukset perustuvat intialaisiin klassikoihin "Mahabharataan" ja "Ramayanaan". Vanhin kirjallinen teos on Kambodžan kirjallisuuden klassikko, "Ramayanaan" perustuva "Reamker"-eepos. Sen vanhimmat säilyneet versiot ovat 1500–1700-luvuilta, joskin niiden oletetaan pohjautuvan varhaisempiin Angkorin ajan käsikirjoituksiin. Temppeleissä luotiin myös huomattava määrä buddhalaista kirjallisuutta, ja esimerkiksi Buddhan elämää käsittelevät "jataka"-kertomukset nousivat suosituiksi. 1600-luvulta eteenpäin munkit kirjoittivat didaktista "chbap"-runoutta, lyhyitä, moraaliopetuksia painottavia runomuotoisia tekstejä. Samalla kaudella syntyivät pidemmät, runomuotoiset "satra lbaeng" -romaanit, joissa vanhoja "jataka"-kertomuksia on muokattu uudelleen.


title: Kambodžalainen kulttuuri

text: Ranskan siirtomaakaudella 1800-luvun puolivälissä alkoi syntyä khmerinkielistä kirjallisuutta, joka käsitteli klassisten aiheiden lisäksi nykyajan teemoja. Kirjallisuuden kehittymistä haittasi kuitenkin buddhalaisten munkkien vastustus, sillä kirjoitetulla tekstillä oli voimakas uskonnollinen asema, jonka ajateltiin heikentyvän massatuotannon myötä. Ensimmäisen kerran khmerin aakkosia käytettiin kirjapainossa vasta vuonna 1908. Romaanikirjallisuutta, novelleja ja näytelmiä alettiin julkaista 1930-luvulla; ensimmäinen proosamuotoinen romaani oli Rim Kinin "Sophat", joka julkaistiin vuonna 1938. Ajan merkittäviin teoksiin lukeutuu myös Kim Hakin "Tek Tonle Sap". Monet teokset ilmestyivät aluksi lehdissä.


title: Kambodžalainen kulttuuri

text: Khmerinkielinen kirjallisuus kukoisti itsenäisyyden alkuaikoina: vuosina 1953–1970 julkaistiin yhteensä 555 romaania. Ranskankielisellä kirjallisuudella oli suuri vaikutus. Kambodžan kirjailijaliitto perustettiin vuonna 1956. Punaisten khmerien myötä tuotanto kuitenkin pysähtyi ja maan kirjallisuus kärsi vahinkoa, kun valtava määrä kirjoja ja käsikirjoituksia tuhottiin. 1980-luvulla kansantasavallan aikana lukutaidon edistämiseen kiinnitettiin jälleen runsaasti huomiota, mutta virallisesti hyväksyttiin lähinnä sotaa ja sosialismin rakentamista käsittelevä kirjallisuus. Romaanikirjailijat, kuten Mao Samnang ja Pal Vannirath, saivat mainetta julkaisematta teoksiaan, joita levitettiin valokopioiden ja käsikirjoitusten muodossa. Sensuuri loppui vuonna 1989, mutta televisio vei nyt huomiota kirjallisuudelta. Siihen vaikuttivat suuresti 1990-luvulla sanomalehdet, joissa julkaistiin usein romansseja ja kummitustarinoita, mutta jotkut teokset, kuten Aok Bunthoeun "Srey Bar Kramom" (1993–1994) käsittelivät myös vaikeampia sosiaalisia aiheita. Samaan aikaan ulkomailla asuvat khmer-kirjailijat alkoivat saada huomiota punakhmerien aikaa käsittelevillä selviytymistarinoillaan. Suuri osa uudemmasta kambodžalaisesta kirjallisuudesta onkin julkaistu ulkomailla, ja se käsittelee punakhmerien ajan kärsimystä. Kuuluisin tämänkaltaisista teoksista lienee Dith Pranin elämästä kertova Sydney Schanbergin kirjoittama "The Killing Fields", josta tehtiin elokuva Kuoleman kentät. Useimmat kirjailijat eivät kykene elämään saamillaan tuotoilla, ja vaikka lukemisharrastus on yleistynyt, markkinoita hallitsevat sotaa edeltävät klassikot.


title: Kambodžalainen kulttuuri

text: Perinteistä kambodžalaista taidetta tuotettiin ennen siirtomaakautta sekä maaseudulla, jossa se oli käyttötaidetta, että hovissa, jossa toimi päätoimisia käsityöläisiä ja taiteilijoita. Monien perinteisten taidemuotojen valmistus loppui jossain vaiheessa kokonaan, mutta perinteiset taiteet ovat kokeneet 2000-luvulla uuden nousun. Taidemuotoihin kuuluvat muun muassa tekstiilien valmistaminen, keramiikka, lakka- ja hopeaesineiden sekä naamioiden ja korien valmistaminen, temppelimaalaus, kivikaiverrukset ja niin edelleen. Maaseudulla taiteilijan työ oli pääosin osa-aikaista tai satunnaista, mutta esimerkiksi Takêvin alueen silkinkutojat tunnettiin "ikat"-kankaidensa laadusta jo varhain.


title: Kambodžalainen kulttuuri

text: Hopean työstämisen historia ulottuu maassa ainakin 500 vuoden taakse. Hopeasepät valmistivat aseita, kolikoita ja esineitä seremonioihin, kuten hautajaisiin ja uskonnollisiin rituaaleihin. Perinteisesti sepät olivat hovin suojeluksessa. Ranskan siirtomaakaudella hopeatöitä esiteltiin ja vietiin ulkomaille. Nykyisin valmistettaviin perinteisiin hopeaesineisiin kuuluvat etenkin korut, hopearasiat ja pienet eläinveistokset; yleisiä aiheita ovat myös muun muassa Angkor, hedelmät ja liekit.


title: Kambodžalainen kulttuuri

text: Varhaisimmat Kambodžasta löydetyt keramiikan jäänteet ovat 5000-luvulta eaa. Varhainen keramiikka oli lähinnä käyttökeramiikkaa. 1000–1200-luvuilla astioissa alettiin käyttää eläinaiheita, kuten lintuja, elefantteja ja jäniksiä. Perinteisissä uuneissa valmistettiin kivitavaraa, joka poltettiin yli tuhannen asteen lämpötilassa, mutta myös alempia lämpötiloja ja ulkoilmauuneja käytettiin. Yleisimmät lasitteet olivat vihreän tai ruskean värisiä. Maaseudulla vanhat perinteet ovat edelleen voimissaan. Viimeisimpänä kambodžalaisena mestarikeraamikkona pidetään Yary Livania, joka asuu nykyään Yhdysvalloissa.


title: Kambodžalainen kulttuuri

text: Kambodžalainen kuvanveisto tunnetaan erityisesti Angkorin kauden temppeleistä ja pagodeista. Hienostunutta, monipuolista ja aistillista veistotaidetta tuotettiin jo kuitenkin Funanin ja Chenlan aikakaudella ennen Angkoria. Kauden veistokset olivat intialaisvaikutteisia, mutteivät pelkkiä kopioita. Vanhimmat säilyneet veistokset ovat 500-luvulta, ja monet niistä kuvaavat kahdeksankätistä Vishnua.


title: Kambodžalainen kulttuuri

text: Varhaisella Angkor-kaudella alettiin tehdä vapaasti seisovia veistoksia, joissa ei käytetty enää aiempaa hindulaisten jumalten lukuisiä käsiä tukevaa haloa. Kauden veistoksilla on rauhallinen ilme, ja liikettä on vähemmän. 900-luvun Banteay Srei -temppelin rakennusajan tyyliä pidetäänkin Kaakkois-Aasian taiteen huippukautena. Myöhempi Angkor-kauden veistostaide on sitä vastoin konservatiivisempaa, ja parhaimmat työt ovat seinäreliefejä. Viimeinen veistostaiteen kukoistusaika sijoittui 1100–1200-lukujen vaihteeseen Bayonin rakennusajalle.


title: Kambodžalainen kulttuuri

text: Angkor-ajan veistostaide säilyi tasaisessa lämpötilassa hyvin vuosisatojen ajan ennen epävakaita oloja 1900-luvun loppupuolella. Tarvetta laajamittaisille korjauksille ei ollut, ja veistostaito ehtikin hävitä lähes kokonaan. Uusi koulutus on alkanut restaurointitöiden myötä vuosisadan lopussa.


title: Kambodžalainen kulttuuri

text: Perinteinen maalaustaide keskittyi esimerkiksi temppeleiden ("wat") koristeluun. Sota on tuhonnut niistä suuren osan, ja vain harvat vanhat maalaukset ovat säilyneet. Taidehistorioitsijoiden 1800-luvulla dokumentoimissa, jo kadonneissa seinämaalauksissa on kuvattu kohtauksia Buddhan elämästä ja "Reamker"-eepoksesta. Tunnetuimmat nykyaikaan säilyneet maalaukset ovat Phnom Penhin kuninkaallisen palatsin Hopeisessa pagodissa, Wat Rajabossa Siĕm Réabin maakunnassa ja Wat Kompong Tralach Leussa Kâmpóng Chhnăngin maakunnassa.


title: Kambodžalainen kulttuuri

text: Silkin valmistuksen historia ulottuu Kambodžassa ensimmäiselle vuosisadalle. Angkorin ajan kivikaiverruksista on löydetty viittauksia siihen, että tekstiilejä käytettiin kaupankäynnin välineenä. Vanhojen veistosten detaljit kertovat ajan kuvioinneista. Vanhaa perinnettä ei kuitenkaan juuri dokumentoitu ennen 1900-lukua. Takêv on edelleen merittävä silkinkudonnan keskus, jossa toimii noin 10 000 kutojaa. Yleensä silkkiä käytetään perinteisen "sampot"-hameen valmistuksessa. Perinteisissä vaatteissa käytetään yli 200 kuviota, ja niissä yhdistellään viittä perusväriä: keltaista, punaista, mustaa tai tummanruskeaa, sinistä ja vihreää. Värit saadaan luonnosta. Esittävämpiin silkkikankaisiin kuuluu vuorostaan "pidan", jota käytetään seinävaatteena muun muassa häissä, hautajaisissa ja buddhalaisissa seremonioissa. Näihin kankaisiin kuvataan esimerkiksi "apsaroita", buddhalaisia aiheita, luontoaiheita, Angkor Watin kuvia tai elefantteja. Kudontatekniikoita on kaksi: "ikat"-tekniikka, jolla saadaan aikaan kuviointeja, ja toimikassidos, joka tuottaa kaksi- tai yksivärisiä kankaita.


title: Kambodžalainen kulttuuri

text: Mattoja valmistetaan etenkin Mekong-joen suiston alueella. Parhaiten tunnettu mattotyyppi valmistetaan ruo'oista, jotka värjätään tai jätetään luonnollisen värisiksi. Puuvillasta kudotut perinteiset vaatteet ovat edelleen suosittuja. Perinteinen ruudullinen puuvillahuivi on "krama", ja sitä voidaan käyttää eri tarkoituksiin. Muita puuvillatekstiilejä on kuitenkin uhannut koneellinen halpatuotanto.


title: Kambodžalainen kulttuuri

text: Kambodžan itsenäistymisen jälkeen huomio kiinnittyi perinteisten taidemuotojen lisäksi ”moderniin” taiteeseen. 1950-luvun lopulla esittävän piirroksen, maalaustaiteen ja kuvanveiston koulutus muodosti jo huomattavan osan maan taidekoulun opetuksesta. Myös hallitus tuki uusia taidemuotoja, ja Phnom Penhiin perustettiin 1960-luvulla useita gallerioita. Monet taiteilijat saivat kuitenkin surmansa punakhmerien valtakaudella.


title: Kambodžalainen kulttuuri

text: Valtaosa taiteilijoista elättää itsensä käytännössä joko tuottamalla Angkor-aiheisia maalauksia ja veistoksia matkailijoita varten tai laatimalla kaupallisia kylttejä ja vastaavia kuvia. Ryhmä 1980-luvulla ulkomailla opiskelleita taiteilijoita on kuitenkin yrittänyt tietoisesti luoda khmer-nykytaidetta. Esimerkiksi Phy Chan Than, Soeung Vannara ja Long Sophea ovat tehneet maalauksia, joissa perinteiset khmer-aiheet yhdistyvät länsimaiseen modernismiin. Leang Seckon on vienyt tämän lähestymistavan vielä pidemmälle yhdistelemällä erilaisia tekniikoita; hänen töissään toisiinsa lomittuvat kambodžalaiset perinteet ja viittaukset nyky-yhteiskuntaan. Muihin merkittäviin nykytaiteilijoihin kuuluvat muiden muassa taidemaalari, kuvanveistäjä ja valokuvaaja Pich Sopheap sekä naivisti Svay Ken. Maahan on palannut 1990-luvulta lähtien ulkomailla asuneita khmer-taiteilijoita, kuten kansainvälistäkin menestystä saanut Marine Ky.


title: Kambodžalainen kulttuuri

text: Kambodžalaisessa musiikissa käytetyt soittimet voidaan jakaa kolmeen laajaan luokkaan: lyömäsoittimiin, puhallinsoittimiin ja jousisoittimiin. Harvoja instrumentteja soitetaan yksinään, vaan ne muodostavat yleensä orkesterin. Tärkeimpiä ovat lyömäsoittimet, kuten symbaalit ("chhing" ja "chhap"), ksylofonit ("roneat ek" ja "roneat thung"), gongit, rummut ja niin edelleen. Tässä on nähtävillä indonesialaisen "gamelan"-musiikin laaja vaikutus. Khmerien musiikki on vuorostaan vaikuttanut suuresti etenkin thaimaalaiseen musiikkiin. Muinaisen khmer-musiikki- ja taideperinteen ymmärtäminen onkin tärkeää koko Kaakkois-Aasian kannalta, koska khmer-valtakunta toimi alueen kulttuurien sulatusuunina puolen vuosituhannen ajan. Myös kiinalaisella ja etenkin intialaisella perinteellä oli varhain merkittävä vaikutus klassisen khmer-musiikin kehittymiseen.


title: Kambodžalainen kulttuuri

text: Perinteinen musiikki voidaan jakaa tyylillisesti hovimusiikkiin ja kansanmusiikkiin. Tärkein hovimusiikissa käytetty orkesteri on "pinpeat", jonka historia ulottuu ainakin 1100-luvulle saakka. "Pinpeat" on kovaääninen, lyömäsoittimiin perustuva orkesteri, joka säestää yleensä tanssiesityksiä tai esimerkiksi uskonnollisia seremonioita tai varjonukketeatteria. Toinen merkittävä orkesteri on "mohori", jonka sointi on pehmeämpi. Siihen liittyy yleensä yksi tai useampi laulaja ja sitä käytetään monissa erityyppisissä tilaisuuksissa. Molempien orkesterien koostumus saattaa vaihdella tilanteen mukaan. Kansanmusiikissa käytetään monia samoja soittimia, ja sitä esitetään esimerkiksi häissä, hautajaisissa ja esi-isien henkien palvontaan liittyvissä seremonioissa. Toisaalta modernin, muinaisen ja klassisen musiikin erottaminen toisistaan on vaikeaa, sillä kambodžalaisessa elävässä musiikissa toisiinsa sekoittuu kansanmusiikkia, uskonnollisia melodioita ja maan itäosien etnisten vähemmistöjen musiikkia.


title: Kambodžalainen kulttuuri

text: Kambodžalaisessa populaarimusiikissa länsimaiset soittimet ja harmoniat yhdistyvät perinteisemmän khmer-musiikin piirteisiin. 1960- ja 1970-luvuilla suosioon nousivat erityisesti laulajat Sinn Sisamouth ja Ros Sereysothea, ja Phnom Penhissä oli tähän aikaan kukoistava garage rock -skene. Sisamouth joutui monien muiden tavoin punaisten khmerien surmaamaksi. Nykyisin maahan palanneet khmerit ovat tuoneet oman lisänsä Kambodžan musiikkiin ja esimerkiksi khmerinkielinen rap ja karaoke ovat suosittuja.


title: Kambodžalainen kulttuuri

text: Kambodžalainen tanssi voidaan jakaa kolmeen luokkaan: klassiseen tanssiperinteeseen, yleisölle esitettävään kansantanssiin ja sosiaalisissa tilaisuuksissa tanssittaviin kansantansseihin. Klassista tanssia esitettiin alun perin vain hovissa, ja sillä on paljon yhteneväisyyksiä Thaimaan tanssiperinteen kanssa. Hovitanssi ja -musiikki saivat alkunsa Angkor-kaudella 800-luvulta lähtien, ja naisten esittämällä tanssilla oli tärkeä, kuninkaan valtaa voimistava uskonnollis-maaginen rooli. Tanssin ja teatterin inspiraationa käytettiin "Mahabharatan" ja etenkin "Ramayanan" tarinoita. Klassiselle hovitanssille luonteenomaisia ovat hienot asut, elegantit liikkeet ja käsieleet ("kbach").


title: Kambodžalainen kulttuuri

text: Tärkein tanssiryhmä lienee kuninkaallinen ”baletti”, kuten Thaimaassakin. Alun perin sen ohjelmistoon kuului ainoastaan "lakhaon khaol" -naamiotanssi, joka kuvaa "Ramayanan" khmer-version "Reamkerin" tapahtumia ja joka on miesten esittämää. Naisten esittämä klassinen tanssi ("lakhaon kbach boran") on hitaampaa ja hienovaraisempaa kuin thaimaalaiset ja laoslaiset vastineensa. Sen tärkein muoto on 1950-luvulla kulttuurin khmeriläistämisen yhteydessä alkunsa saanut "apsaroiden tanssi", jonka esittäjien korut ja kruunut kopioitiin Angkor Watin seinäreliefeistä. "Robam apsaran" ohjelmistoon kuuluu 60 puhdasta tanssikappaletta ja 40 tanssidraamaa, joissa tanssijoita säestää kuoro ja "pinpeat"-orkesteri, kuten "lakhaon khaol" -esityksissä.


title: Kambodžalainen kulttuuri

text: Maan eri alueilla on omat kansantanssiperinteensä. Tanssit liittyvät paikallisiin seremonioihin ja juhlapäiviin. Monet yleisölle teatterissa esitettävät kansantanssit ovat todellisuudessa suhteellisen uusia, ja niiden koreografiat on luotu vasta 1960-luvulla, mutta ne perustuvat kuitenkin vanhempaan tanssiperinteeseen. Nämä tanssit ovat nopeatempoisia, niitä säestää "mohori"-orkesteri ja niissä eleet ovat vähemmän tyyliteltyjä kuin klassisessa tanssissa. Elävään kansantanssiperinteeseen lukeutuvat esimerkiksi piirissä tanssittava "ram vong" ja "ram kbach", johon on vaikuttanut klassinen hovitanssi.


title: Kambodžalainen kulttuuri

text: Kambodžasta tunnetaan kaksi varjonukketeatterin ("nang sbek") muotoa, "sbek toch", jossa nuket ovat pieniä ja nivellettyjä, ja "sbek thom", jossa käytettävät nuket ovat suuria ja kaiverrettuja eikä niissä ole liikkuvia osia. Viime vuosina myös kolmas muoto "sbek por" on herätetty eloon. "Sbek thomissa" nukkeja liikuttelevat tanssijat sermin edessä ja takana. "Sbek tochin" nuket muistuttavat vuorostaan malesialaisia "wayang kulit" -nukkeja, ja se on ainoa perinteinen puhutun teatterin muoto. Nukketeatteria säestää orkesteri.


title: Kambodžalainen kulttuuri

text: 1900-luvun alussa Kaakkois-Aasiaan alkoi syntyä juoneen ja dialogiin keskittyvää teatteria, jota esitettiin pysyvissä rakennuksissa maksavalle yleisölle. "Lakhaon yike" -teatterityyppi syntyi Kambodžassa malesialaisten "bangsawan"-teatteriseurueiden vaikutuksessa. Esitykset käsittelevät muinaisia khmer-kuninkaita ja niissä vuorottelevat dramaattinen laulu ja puhe sekä musiikki. Toinen samoihin aikoihin syntynyt merkittävä kansanteatterin tyyppi on "lakhaon bassac", joka sai alkunsa jokia pitkin liikkuvista kiertävistä teatteriseurueista. Se muistuttaa suuresti kiinalaista oopperaa ja siihe vaikutti vietnamilainen klassinen "tuồng"-teatteri. Myös "lakhaon apei", jossa sekoittuvat "yike" ja tanssi, syntyi 1900-luvun alussa, mutta se lähes katosi 1940-luvulle mennessä.


title: Kambodžalainen kulttuuri

text: Myös sirkus on ollut jo varhain merkittävä viihdemuoto, ja sirkusesityksiä on kuvattu esimeriksi Angkorin kauden kivireliefeihin. Yhteydet kommunistisiin maihin kuten Neuvostoliittoon ja Kiinaan auttoivat kehittämään sirkuksen teknistä puolta, mutta siihen kuuluu Kambodžassa perinteistä tanssia ja musiikkia, jotka erottavat sen muista sirkusmuodoista.


title: Kambodžalainen kulttuuri

text: Ulkomaisten elokuvien esittäminen Kambodžassa alkoi 1900-luvun alussa, ilmeisesti vuonna 1909. Elokuvatyyppisellä kerronnalla on kuitekin ollut maassa pitkä perinne varjonukketeatterin muodossa, ja sitä alettiinkin myöhemmin kutsua nimellä "kon khmer" (”khmer-elokuva”). Varhaisimmat ulkomaiset elokuvat olivat lyhyitä ranskalaisia komedioita, matkakertomuksia ja tiede-elokuvia, jotka suunnattiin aluksi maan eurooppalaiselle siirtomaaeliitille mutta myöhemmin myös kambodžalaisille, ja elokuvia pidettiin hyvänä propagandan muotona. 1920-luvulla maassa kiersi useita liikkuvia elokuvateattereita, joissa esitettiin ranskalaisia, amerikkalaisia ja kiinalaisia elokuvia. Myös ensimmäiset Kambodžassa kuvatut elokuvat valmistuivat tällä vuosikymmenellä, mutta niiden tekijät olivat ulkomaalaisia. Kotimainen elokuvateollisuus syntyi vasta 1940- ja 1950-luvuilla.


title: Kambodžalainen kulttuuri

text: Ensimmäiset kotimaiset elokuvat olivat ulkomailla opiskelleiden pioneeriohjaajien (erityisesti Roeum Sophon, Ieu Pannakar ja Sun Bun Ly) työtä. Myös United States Information Servicen tarjoamalla koulutuksella ja laitteistolla näyttää olleen suuri vaikutus. Ensimmäisiin laajalle levinneisiin elokuviin lukeutuikin yhdysvaltalaisella laitteistolla kuvattu vuoristoheimoista kertova "Dan Prean Lbas Prich". Pian sen julkaisun jälkeen Sun Bun Ly perusti maan ensimmäisen tuotantoyhtiön. Hänen ensimmäisen teoksensa "Kar Pear Prumjarei Srei Durakut" menestys rohkaisi myös muita ohjaajia, ja 1960-luvulla Kambodžaan syntyi useita uusia elokuvayhtiöitä. Tähän aikaan elokuvaliput olivat halpoja, ja 1960-lukua onkin kutsuttu kambodžalaisen elokuvan kulta-ajaksi. Ajan huomattaviin elokuvaohjaajiin kuului myös kuningas Norodom Sihanouk, jonka ensimmäinen elokuva "Apsara" valmistui vuonna 1966. Hänen työnsä käsittelivät usein jotakin Kambodžaa koskettavaa teemaa, joka kerrottiin rakkaustarinan avulla. Tavoitteena oli antaa kansalle uusia, erilaisia näkymiä Kambodžaan. Vuosina 1965–1969 Sihanouk kirjoitti, ohjasi ja tuotti yhdeksän täyspitkää elokuvaa, ja toimi usein myös näyttelijänä.


title: Kambodžalainen kulttuuri

text: 1970-luvun alussa maan kaupunkeihin pakkautui pakolaisia, jotka tarvitsivat viihdettä, ja elokuvien suosio kasvoi entisestään. Punaisten khmerien valtaannousun myötä vuonna 1975 teatterit kuitenkin sulkeutuivat. Punaisten khmerien kaudella valmistettiin joitakin elokuvia, ja pääosin maaseudun työläisistä kertovia teoksia esitettiin joukkokokoontumisissa. Punaiset khmerit tuhosivat kuitenkin maan elokuvateollisuuden täysin, ja monet ohjaajat ja näyttelijät surmattiin tai heidän piti paeta ulkomaille. Elokuvateattereita avattiin uudelleen lähes välittömästi hallinnon kaatumisen jälkeen vuonna 1979, mutta niissä esitettävät elokuvat olivat nyt lähinnä ulkomaista tuotantoa Neuvostoliitosta, Vietnamista, muista itäblokin maista tai ajoittain Intiasta. Yleisö kyllästyi tämäntyyppiseen tarjontaan nopeasti ja tilaus kotimaisille elokuville syntyi jälleen. 1980-luvun elokuvat kuten "Chet Chorng Cham" ja "Norouk Pramboun Chaon" käsittelivät punakhmerien ajan kärsimystä tai romanttisia aiheita.


title: Kambodžalainen kulttuuri

text: 1980-luvun puolivälissä lyhytaikainen buumi kuitenkin päättyi videokasettien ja -kameroiden saapumiseen Kambodžan markkinoille. Paikallisesti tuotetuilla elokuvilla oli vaikeuksia kilpailla ulkomaisten kanssa. Myös huono turvallisuustilanne ja tekijänoikeuslain puute vaikeuttivat tilannetta. Elokuvateollisuus alkoi toipua vasta 1990-luvun loppupuolella. Huomiota maan elokuvalle toi etenkin vuonna 2001 Fay Sam Angin ohjaus "Kon Pouh Keng Kang", uusi versio käärmeprinsessasta kertovasta klassikosta, joka menestyi Kaakkois-Aasiassa. Monet uudemmat elokuvat ovat kuitenkin olleet kauhutarinoita, joiden erikoistehosteet ovat huonolaatuisia. Ulkomailla menestystä on saavuttanut ohjaaja Rithy Panh. Hänen esikoisteoksensa "Nainen riisipellolla" esitettiin vuonna 1994 Cannesin elokuvajuhlilla, kuten myös vuoden 1998 elokuva "Un soir apres la guerre". Pan Rithyn elokuvien lisäksi 2000-luvun merkkiteoksiin ovat kuuluneet myös Pan Phuong Bophan elokuvat "Tum Teav" (2003) ja perhedraama "A Mother's Heart".


title: Kambodžalainen kulttuuri

text: Kambodžassa on kuvattu useita ulkomaisia elokuvia. Niistä ensimmäinen oli vuoden 1964 teos "Lordi Jim", jossa pääosaa näytteli Peter O’Toole. Uudemmista elokuvista tunnetuimpiin kuulunevat "Tomb Raider" (2001), "City of Ghosts" (2001) ja "Tiikeriveljekset" (2004). Merkittävimpiin Kambodžaa käsitteleviin elokuviin lukeutuu "Kuoleman kentät", joka kuvattiin pääosin Thaimaassa vuonna 1984.


title: Kambodžalainen kulttuuri

text: Kambodžan eteläosissa on säilynyt Angkor-kautta edeltäviä temppeliraunioita. Merkittävä kohde on Sambor Prei Kuk, joka rakennettiin 600-luvulla kuningas Isanavarman I:n valtakaudella. Ajan temppelit muistuttivat suuresti varhaisia hindulaisia temppeleitä.


title: Kambodžalainen kulttuuri

text: Maan arkkitehtuurin tärkeimmät monumentit ovat Khmer-valtakunnan ajalta. Ensimmäiset valtakunnan arkkitehtuurin merkkiteokset (Preah Ko ja Bakong) rakennutti kuningas Indravarman I (877–889) silloiseen pääkaupunkiin Hariharalayaan. Bakongin temppelivuori koostui keinotekoiselle kukkulalle nostetusta pyhäköstä, jonka pyramidinmuotoinen katto kuvasti jumalten Meru-vuorta ja sen alla olevaa pyhää mikrokosmosta. Indravarmanin seuraaja siirsi pääkaupungin Angkoriin ja sen jälkeen temppelien koko ja loisteliaisuus vähitellen kasvoivat. Tunnetuin ja loisteliain rakennus lienee maan lippuunkin kuvattu Angkor Watin temppeli, joka valmistui Suryavarman II:n hallituskaudella (1113–1150). Häntä seurannut Jayavarman VII kääntyi buddhalaisuuteen ja rakennutti uuden pääkaupungin Angkor Thomiin, jonka keskuksena on valtava Bayonin buddhalainen temppeli. Nämä valtavat rakennushankkeet rasittivat valtakunnan taloutta, ja ne jäivät viimeisiksi suurhankkeiksi.


title: Kambodžalainen kulttuuri

text: Varhaisimmat Angkor-kauden monumentaalirakennukset rakennettiin tiilestä ja peitettiin usein stukkolla. Veistoksissa ja ovisuissa käytettiin pehmeää hiekkakiveä. Myöhemmin 1000-luvulta lähtien rakennusmateriaalina alettiin käyttää lähes pelkästään hiekkakiveä. Lateriittia hyödynnettiin esimerkiksi perustuksissa. Khmer-imperiumin arkkitehtuuri monimutkaistui ajan kuluessa ja varsinkin myöhemmät rakennukset peitettiin korkokuvin. Niihin kuvattiin usein "Ramayanan" ja "Mahabharatan" tapahtumia, mutta niiden toteutus oli khmereille tyypillinen. Temppelikompleksien pohjakaavoilla oli kosmologinen, symbolinen merkitys: keskellä on neljän sivuhuipun ympäröimä Meru-vuori, jota ympäröivät vuorostaan vähäisemmät vuorijonot ja meret. Temppeleitä ympäröivät vesialtaat, kanavat ja vallihaudat olivatkin esimerkiksi Angkorissa paitsi käytännöllisiä myös symbolisesti tärkeitä. Temppelit on yleensä suunnattu itään, sillä ne oli omistettu Shivalle, joka asui idässä. Muut, vähäisemmät rakennukset olivat puisia ja tavallinen kansa asui pilareille nostetuissa, harjakattoisissa puurakennuksissa, joita on nykyäänkin Kambodžan maaseudulla. Vedellä oli tärkeä merkitys kansanarkkitehtuurille, ja orgaanisesti ryhmittyneet kylät rakentuivat joenrantoja seuraten.


title: Kambodžalainen kulttuuri

text: Monumentaalirakennusten ohella kuninkaiden merkittävimmät rakennusprojektit liittyivät Angkorin keinokastelujärjestelmään, joka oli monimutkainen kanavien ja tekoaltaiden (baray) järjestelmä. Keinokastelujärjestelmän laajuus on yhä edelleen vaikuttava. Se kattoi yli 1 000 km²:n kokoisen alueen ja oli käytössä noin 500 vuotta. Angkorin tekoaltaista läntinen baray on suurin: sen pituus on 8 km ja leveys 2,1 km ja tilavuus noin 50–156 miljoonaa m³.


title: Kambodžalainen kulttuuri

text: Angkor-kauden jälkeisiä ja Ranskan siirtomaakautta edeltäviä rakennuksia ei ole juuri säilynyt. Tähän aikaan "wat"-temppelityyppi alkoi kuitenkin levitä ympäri Kambodžaa ja sen perusmuoto vakiintui. "Watiin" kuuluu suuri päärakennus seremonioita varten, sitä tukevat apurakennukset, kuten kirjasto ja munkkien asuintilat, ja läheinen "stupa". Nämä uudelle buddhalaiselle uskonnolle tarkoitetut rakennukset olivat puisia, ja joitakin niistä koristeltiin maalaamalla tai jopa kultaamalla. Sisätiloihin maalattiin kohtauksia Buddhan tai bodhisattvojen elämästä. Thaimaalla oli nyt merkittävä vaikutus Kambodžan arkkitehtuuriin ja nämä rakennukset muistuttavatkin suuresti thaimaalaisia "wateja".


title: Kambodžalainen kulttuuri

text: Siirtomaakaudella Ranskalla oli suuri vaikutus maan arkkitehtuuriin, ja monissa kaupungeissa onkin edelleen ranskalainen tunnelma pylväskäytävien reunustamine katuineen, okranvärisine muureineen ja huviloineen. Phnom Penhiin rakennettiin 1800-luvulta lähtien kanavia, puistokatuja ja runsaasti eurooppalaistyylisiä rakennuksia, aluksi tiilestä ja myöhemmin 1930-luvulta lähtien betonista, kuten kaupungin "art deco" -tyylinen kauppahalli Phsar Thom Thmei. Kaupunki jaettiin eri kansallisuuksien asuttamiin osiin. Tulvien lievittämiseksi ranskalaiset tekivät laajoja kanavointitöitä, ja järjestelmällisempi kaupunkisuunnittelu alkoi 1920-luvulla. Merkittäviin siirtomaakauden rakennuksiin kuuluvat myös esimerkiksi Kambodžan kansalliskirjasto, Hotel Le Royal ja Phnom Penhin rautatieasema.


title: Kambodžalainen kulttuuri

text: Itsenäistymisen jälkeen 1950-luvulla arkkitehtuuri yhdessä kuvataiteen kanssa alkoi jälleen hyödyntää vanhoja khmer-valtakunnan aikaisia aiheita ja ne valjastettiin luomaan uutta kansallista identiteettiä. Ennen 1970-lukua maahan suunniteltiin runsaasti huomattavia rakennuksia, kuten Chaktomukin kokouskeskus (1961) ja Preah Suramaritin kansallisteatteri (1968). Tätä arkkitehtuurin kukoistuskautta luonnehtivat sekä korkea taso että innovatiiviset ratkaisut, ja se muodostaa voimakkaan kontrastin seuraavan vuosikymmenen tuholle. Kauden merkittäviin arkkitehteihin kuului esimerkiksi Vann Molyvann, joka sai koulutuksensa Ranskassa. Viime vuosina maan urbaani maisema on muuttunut nopeaan tahtiin usein ilman keskitettyä suunnittelua. Kambodžalaiset kaupungit ovat edelleen luonteeltaan matalia, mutta Phnom Penhiin on ollut suunnitteilla pilvenpiirtäjiä.


title: Kambodžalainen kulttuuri

text: Perinteiset kambodžalaiset juhlat liittyvät usein maanviljelyyn tai uskontoon. Tärkeitä monipäiväisiä festivaaleja ovat esimerkiksi kambodžalainen uusivuosi huhtikuussa, esi-isien henkien juhla "Pchum ben" syksyllä ja vesijuhla "Om touk" marraskuun puolivälissä. Kolme kuukautta kestävä buddhalainen paastoaika ("vassa") alkaa heinäkuun puolivälissä ja päättyy loka-marraskuussa, kun munkit lopettavat retriittinsä ja kansalaiset tuovat uhrilahjoja temppeleihin. Kambodžassa vietetään myös kuukalenterin mukaista uuttavuotta tammi-helmikuussa, mutta se ei ole yleinen vapaapäivä. Kansallisia juhlapäiviä (osa monipäiväisiä) maassa on 17 kappaletta:


title: Kambodžalainen kulttuuri

text: Kambodžan kansalliset juhlapäivät


title: Kambodžalainen kulttuuri

text: Kambodžalaisessa keittiössä yhdistyy piirteitä Thaimaan, Intian ja Kiinan ruokakulttuureista, mutta myös ranskalaiset ja myöhemmin vietnamilaiset ovat tuoneet omat mausteensa maan keittiöön. Tärkein ruoka-aine on riisi, jota saatetaan syödä kolme kertaa päivässä. Sen vaihtoehtona ovat nuudelit. Merkittävin proteiininlähde ovat kala ja muut merenelävät, joita saadaan etenkin Tônlé Sab -järvestä. Myös lihaa (nautaa, sikaa ja kanaa) syödään jonkin verran, mutta vähemmän, ja usein sitä käytetään pikemminkin vain mausteena. Tuoreita kasviksia ja hedelmiä syödään runsaasti ja rasvaa on hyvin vähän. Intialaisen keittiön vaikutuksesta kertoo curryruokien ("kari") käyttö, Kiinan vaikutusta taas ovat esimerkiksi erityyppiset riisinuudelit, valmistustekniikat ja soijakastikkeen käyttö. Ranska on jättänyt jälkensä maahan muun muassa leipien muodossa. Khmer-keittiötä luonnehditaan usein thaimaalaisen keittiön kaltaiseksi vähemmin maustein.


title: Kambodžalainen kulttuuri

text: Oman makunsa khmer-keittiölle antavat limemehu, kookosmaito ja fermentoitu, voimakkaan hajuinen kalatahna ("prahok"). Kun "prahokia" ei käytetä, sen voi korvata vastaavanlainen katkaravuista valmistettu tahna ("kap"). Yleisiin mausteisiin kuuluvat myös kurkuma, galangal-juuri, valkosipuli, sitruunaruoho, tamarindi ja inkivääri. Monimutkainen "kroeung"-mausteseos toimii pohjana valtaosalle ruokalajeista ja keittiö perustuukin etenkin mausteiden ja aromaattisten yrttien tuomiin makuihin. Riisi on joko rakenteeltaan tavallista, aromaattista tai tahmariisiä, jota käytetään etenkin jälkiruoissa esimerkiksi durian-hedelmän kanssa. Kambodžalaisessa keittiössä käytetty kala on enimmäkseen makeanveden kalaa. Suosittuihin kalaruokalajeihin kuuluu esimerkiksi "amok", kookosmaidossa valmistettu kala.


title: Kambodžalainen kulttuuri

text: Tyypillinen kambodžalainen ateria koostuu riisin lisäksi keitosta ("samlor"), salaatista, kasviksista ja kalasta. Aterialla on yleensä ainakin kolme tai neljä erillistä ruokalajia, joista jokainen on joko makea, hapan, suolainen tai kitkerä. Melkein joka ateria syödään riisin kanssa: aamiaisella riisipuuroa tai riisinuudeleita. Kotona ruokaa syödään vuorotellen, aikuiset miehet ensimmäisenä, ruoan valmistaja viimeisenä. Khmerien ravintolakulttuuri on kehittymätöntä, ja monet ravintolat tarjoavat kiinalaistyylistä ruokaa. Khmerit syövät, perheestä riippuen, joko sormillaan, lusikalla tai syömäpuikoilla. Yleisimmät ruokajuomat ovat vesi ja tee. Myös palmuviini on suosittua. Väkevämpiin alkoholijuomiin kuuluu riisistä valmistettu "choum".


title: Kambodžalainen kulttuuri

text: Suosittuja urheilulajeja Kambodžassa ovat jalkapallo, kamppailulajit ja perinteinen khmer-paini. Perinteisiä khmerien harjoittamia kamppailulaleja ovat "bokator" ja "pradal serey" -nyrkkeily. Bokator oli alun perin sotilaiden taistelua varten harjoittama laji, jota on kuvattu jo Angkor Watin korkokuviin ja joka lienee edeltänyt muita kaakkoisaasialaisia potkunyrkkeilyn muotoja. "Bokatorin" harjoittajat käyttävät vyötäröllään perinteistä "krama"-huivia. Myös "pradal serey" on vanha urheilulaji, jota muistuttavaa nyrkkeilyä on harjoitettu ainakin jo 800-luvulla. Perinteisiä khmer-painiotteluita järjestetään vuorostaan erityisesti uutenavuotena ja muina juhlapäivinä. Painiotteluun kuuluu kolme erää, ja sen voittaa selätyksellä.


title: Kambodžalainen kulttuuri

text: Kambodžan jalkapallomaajoukkue ei ole kertaakaan esiintynyt MM-kisoissa. Aasian kisoissa se sijoittui neljänneksi vuonna 1972. FIFAn rankingissa lokakuussa 2010 maa oli sijalla 182. Maassa on 65 jalkapalloseuraa ja niissä 5 511 rekisteröityä pelaajaa. Kambodžan jalkapalloliitto perustettiin vuonna 1933 ja FIFAan se liittyi 1950-luvun alussa. Kesäolympialaisiin Kambodža on osallistunut vuodesta 1964 lähtien, yleensä alle 10 hengen joukkueella. Maa ei ole saanut mitaleita.


title: Kevin Miller

text: Kevin Miller voi viitata ainakin seuraaviin henkilöihin:


title: Ayutthayan kuningaskunta

text: Ayutthayan kuningaskunta (, RTGS: Anachak Ayutthaya) oli thaitten kuningaskunta 1350–1767 nykyisen Thaimaan alueella. Sen pääkaupunkina oli Ayutthaya, joka oli aikanaan Aasian suurin ja vaurain kaupunki.


title: Ayutthayan kuningaskunta

text: Ayutthayan perusti kuningas Ramathibodi I 1350. Hänen merkittävin aikaansaannoksensa oli theravada-buddhalaisuuden nostaminen viralliseksi uskonnoksi ohi Angkorin hindulaisuuden. Hän myös kokosi "dharmaśāstran", lakikokoelman, jossa vanhat hindukirjoitukset yhdistettiin thailakeihin. 1400-luvulla Ayutthaya sulki valtaansa entiset Sukhothaille kuuluneet alueet, jotka olivat nykyistä Thaimaata laajempia, sillä Angkor saatiin vallattua khmereiltä. Kuningaskunta, jonka mahtavat temppelit ja rikkaudet olivat muinaisen khmerien valtakunnan veroisia, kävi vilkasta kauppaa Intian ja Kiinan kanssa ja avasi yhteydet myös Eurooppaan 1511, kun luultavasti ensimmäiset eurooppalaiset saapuivat portugalilaisen diplomaattisen delegaation hahmossa. 1516 Portugalille myönnettiin oikeus kaupankäyntiin kuningaskunnassa, ja Hollannille 1592.


title: Ayutthayan kuningaskunta

text: Kuningas Narain aikana (1656–1688) Ayutthayaa verrattiin mahtavuudessaan Pariisiin. Hänen aikanaan ulkovaltojen edustajien vaikutusvalta kasvoi huippuunsa. Thait lähettivät valtuuskunnan Ranskaan kuningas Ludvig XIV:nnen hoviin, ja aurinkokuningas haaveili käännyttävänsä thaikuninkaan kristinuskoon. Vaikka Narai yritti taitavasti ohjailla ulkovaltoja toisiaan vastaan ulkoministerinsä, kreikkalaisen Konstantin Faulkonin avulla, seurasivat aatelisto ja papisto Ranskan kasvavaa vaikutusvaltaa huolestuneina. Kun kuningas yllättäen sairastui ja kuoli, he hankkiutuivat eroon kristitystä kruununperijästä ja kreikkalaisesta ulkoministeristä. Faulkonin murhan jälkeen valtaistuimelle noussut Phetracha (1688–1693) karkotti lähetyssaarnaajat, ja maa sulkeutui länsivalloilta pitkälle 1800-luvun puoliväliin saakka. Perinteiset viholliset burmalaiset tuhosivat Ayutthayan 1767, jonka jälkeen vallan keskus siirtyi lyhyen Thonburin välikauden jälkeen Chao Phraya -joen suulle 1782 perustettuun uuteen pääkaupunkiin Bangkokiin.


title: Doggerland

text: Doggerland oli jääkaudella ja jonkun aikaa sen jälkeenkin Pohjanmerellä sijainnut maa-alue, joka peittyi mannerjäätiköiden sulamisvesien alle noin 5200 eaa. Tämä kadonnut maa-alue on saanut nimensä Doggermatalikosta. Ainakin osa Doggerlandista oli jäätöntä viime jääkauden kylmimpänä aikanakin.


title: Doggerland

text: Noin 20 000–18 000 vuotta sitten Doggerland oli laaja alue, jossa oli vuolaita virtoja. Käytännössä koko Pohjanmeri oli Doggerlandia, lukuun ottamatta esimerkiksi Norjan hautaa. Doggerland kattoi Englannin kanaalin ja ulottui Orkneysaarille ja Shetlandsaarille asti. Pohjoinen Britannia ja Norja olivat jäässä. Koko Doggerland ei todennäköisesti ollut jään peitossa, vaan se oli tundraa. Vedenpinta oli noin 120 metriä nykyistä alempana.


title: Doggerland

text: Kun jääkausi päättyi, jää suli nopeasti ja vedenpinta nousi Doggerlandissa. Toisaalta jääkauden huippukaudella mahdollisesti autio Doggerland asutettiin luultavasti viimeistään noin 15 000–14 000 vuotta sitten. Asuttajat olivat kivikautisia metsästäjä-kalastajia, jotka lienevät eläneet vuodenkierron mukaan. Noin 10 000 vuotta sitten Englannin kanaali oli yhä kuivaa maata, samoin kuin nykyinen Doggermatalikko joka oli yhteydessä Eurooppaan. Jääkauden loppuaikoina lämpötilojen vaihdellessa Doggerland on ollut ajoittain Euroopan suotuisimpia paikkoja ihmisasutukselle. Ennen veden alle jäämistään alue oli lehtimetsän peitossa ja siellä kasvoi muun muassa pähkinäpensaita sekä tammia.


title: Doggerland

text: Vedenpinnan nousu 9 000 vuotta sitten oli erottanut nykyisen Doggermatalikon omaksi saarekseen. Noin 8 200 vuotta sitten Agassiz-jääjärven nopea tyhjeneminen nosti merenpintaa noin 60 senttimetriä, mikä luultavasti hävitti kutistuneen Doggerlandin rippeen. Samoihin aikoihin Norjan rannikolla tapahtui valtava Storeggan maanvyöry, joka nosti nykyisen Doggermatalikon alueelle ulottuneen hyökyaallon. Kaivausten perusteella ei tiedetä esimerkiksi, miten Doggerlandin viimeisille asukkaille kävi. He saattoivat hukkua Doggerlandin kanssa tai muuttaa kanooteilla tai lautoilla pois. Esimerkiksi Englannin, Saksan ja Tanskan mesoliittisissa kulttuureissa uskotaan olleen samaa kuin Doggerlandin kulttuurissa.


title: Aleksandr Tarhanov

text: Aleksandr Tarhanov (, s. 6. syyskuuta 1954) on venäläinen jalkapallovalmentaja ja entinen keskikenttäpelaaja. Marraskuusta 2016 lähtien hän on toiminut FK Ural Ekaterinburgin päävalmentajana.


title: Aleksandr Tarhanov

text: Tarhanov aloitti pelaajauransa 1972 Avtomobilist Krasnojarskissa. Hän pelasi seurassa kaksi vuotta siirtyen sitten kahdeksi kaudeksi SKA Habarovskiin. Uran huippuvuodet alkoivat 1976, kun Tarhanov siirtyi PFK TsSKA Moskovaan. Tarhanov edusti suurseuraa aina vuoteen 1984 saakka pelaten 249 liigaottelua Neuvostoliiton pääsarjassa ja tehden niissä 61 maalia. Mestaruuksia TsSKA ei kuitenkaan näinä vuosina voittanut. Hän jätti TsSKAn 1984 siirtyen SKA Odessaan, jossa pelasi yhden kauden. Uransa viimeiset vuodet Tarhanov pelasi FK SKA Rostov-na-Donussa lopettaen uransa Neuvostoliiton 1. divisioonassa 1988.


title: Aleksandr Tarhanov

text: Maajoukkuetasolla Tarhanov ei koskaan onnistunut murtautumaan Neuvostoliiton vakiomiehistöön. Hän pelasi urallaan 6 maaottelua. Hän oli mukana sekä MM1982 että EM1984 karsinnoissa, muttei tullut valituksi lopputurnaukseen.


title: Aleksandr Tarhanov

text: Värikkään valmennusuransa Tarhanov aloitti 1990 SKA Odessan peräsimessä. Neuvostoliiton hajoamisen jälkeen hän valmensi uzbekistanılaista FK Pahtakor Taškentia, josta siirtyi kesällä 1992 FK Spartak Moskovan apulaisvalmentajaksi. Heinäkuussa 1994 Tarhanov nousi entisen seuransa PFK TsSKA Moskovan päävalmentajaksi Boris Kopeikinin potkujen myötä. Hän johdatti seuran kauden päätteeksi sijalle 10 ja jatkoi tehtävässään. Kahdella seuraavalla kaudella TsSKA sijoittui kuudenneksi ja viidenneksi, mutta mestaruus jäi jälleen haaveeksi. Tammikuussa 1997 Tarhanov jätti tehtävänsä TsSKA:n päävalmentajana ja siirtyi FK Torpedo Moskovan päävalmentajaksi. Hän valmensi Torpedoa kaksi kautta ilman suurempaa menestystä.


title: Aleksandr Tarhanov

text: Tammikuussa 1999 Tarhanovista tuli PFK Krylja Sovetov Samaran päävalmentaja. Hänen johdollaan seura nousi kahden vaisumman kauden jälkeen Venäjän liigan ylempään keskikastiin sijoittuen 2001 ja 2002 hienosti viidenneksi. Kaudella 2003 Krylja pääsi pelaamaan myös UEFA Intertoto Cupia. Tarhanov jätti seuran kauden 2003 jälkeen.


title: Aleksandr Tarhanov

text: Kryljasta Tarhanov siirtyi FK Saturnin apuvalmentajaksi ja helmikuussa 2004 juuri kauden alla hänestä tuli seuran päävalmentaja. Pesti päättyi kesäkuussa 2005 ja heinäkuun alusta hän siirtyi FK Terek Groznyin peräsimeen. Tarhanov ei onnistunut pelastamaan Terekiä putoamiselta ja jätti tehtävänsä kauden päätteeksi.


title: Aleksandr Tarhanov

text: Terek-pestinsä jälkeen Tarhanov toimi FK Nika Moskovan taloudellisena johtajana, kunnes palasi heinäkuussa 2006 valmentajaksi liettualaisen FK Vėtran peräsimessä. Hän valmensi seuraa vuoden ajan. Elokuussa 2008 Tarhanov palasi Krylja Sovetov Samaran päävalmentajaksi. Hän pelasti seuran putoamiselta, muttei jatkanut tehtävässään kauden jälkeen.


title: Aleksandr Tarhanov

text: Vuoden 2008 alussa Tarhanov siirtyi 1. divisioonassa pelanneen FK Kuban Krasnodarın peräsimeen. Pesti päättyi kuitenkin potkuihin jo huhtikuussa.


title: Aleksandr Tarhanov

text: Vuoden 2010 alussa Tarhanovista tuli FK Himkin uusi päävalmentaja. Hän jätti kuitenkin seuran jo heinäkuussa siirtyen jälleen Krylja Sovetov Samaran päävalmentajaksi. Kesäkuussa 2011 Tarhanov sai potkut Krylja Sovetovista.


title: Aleksandr Tarhanov

text: Krylja-potkujensa jälkeen Tarhanov valmensi vuosina 2012 ja 2013 kahteen otteeseen FK Himkiä. Marraskuussa 2013 Tarhanov siirtyi Himkistä Venäjän liigan putoamiskamppailuun ajautuneen FK Ural Ekaterinburgin päävalmentaja. Konkarivalmentajan johdolla Ural nousi liigassa sijalle 11 ja säilytti sarjapaikkansa. Kaudella 2014/15 hän luotsasi joukkueen pari pykälää heikommalle, 13. sijalle, mutta jälleen joukkue onnistui säilymään sarjassa. Kesällä 2015 Tarhanov jätti päävalmentajan tehtävät ja jatkoi seuran palveluksessa puheenjohtajan neuvonantajana.


title: Aleksandr Tarhanov

text: Joulukuussa 2015 Tarhanov palasi valmennustehtäviin Bulgarian liigassa pelanneen PFK Slavija Sofian peräsimessä. Tarhanov nosti Slavian liigassa neljänneksi ja näin joukkue selvisi mukaan Eurooppa-liigan karsintoihin 2016/17. Marraskuussa 2016 Tarhanov jätti Slavijan ja palasi FK Ural Ekaterinburgin päävalmentajaksi.


title: Kaitagit

text: Kaitagit (omakielinen nimitys хайдакъ, "haidak") ovat Venäjän Dagestanissa asuva kaitagia puhuva etninen ryhmä. Virallisesti he kuuluvat dargeihin. Osa tutkijoista pitää kaitageja erillisenä kansana. Perinteinen uskonto on sunnalainen islam.


title: Kaitagit

text: Kaitagit asuvat Dagestanin keskiosassa sijaitsevassa Kaitagin piirissa. Yhteensä 36 kylästä osa sijaitsee vuoristossa, osa sen reuna-alueella ja osa alangolla. Vuonna 1926 kaitageja laskettiin olevan 14 400 henkeä. Myöhemmissä väestönlaskennoissa heidät on luettu dargeiksi. Nykyään kaitageja arvioidaan olevan noin 20 000 henkeä. Sivistyskielinään he käyttävät dargia ja venäjää. Monet osaavat myös kumykkia.


title: Kaitagit

text: Kaitagit mainitaan ensimmäisen kerran 800-luvun arabialaisissa lähteissä. 1300-luvulla heidät käännytettiin muslimeiksi. Kaitagikylät muodostivat liittokuntia, joilla oli yhteinen utsmiksi kutsuttu johtaja. Kaitagin utsmikuntaan kuului myös dargeja, kumykkeja ja azereja. Perinnöllisinä sotapäällikköinä toimineiden utsmien valtaoikeudet vaihtelivat eri aikoina. Suurimmillaan Kaitagin taloudellinen ja poliittinen merkitys oli 1700-luvulla.


title: Kaitagit

text: Kaitag liitettiin Venäjään vuonna 1813 solmitussa Gulistanin rauhassa. Utsmin virka lakkautettiin vuonna 1820, mutta perustettiin uudelleen vuonna 1848. Lopullisesti se lakkautettiin vuonna 1866, jolloin muodostettiin venäläisten suoraan hallitsema Kaitagin ja Tabasaranin piirikunta.


title: Kaitagit

text: Perinteisiä elinkeinoja ovat maanviljely ja karjanhoito. Tasangolla ja vuoriston reuna-alueella harjoitettiin myös puutarhanhoitoa ja viininviljelyä. Vuoristosta käytiin talvisaikaan ansiotöissä Derbentissä. Käsityöammatteja olivat kankaiden kudonta sekä puun-, metallin ja kiven käsittely.


title: Kaitagit

text: Kylät rakennettiin vuoristoseudulla tiheästi ja kerroksittain. Eräät niistä on varustettu muurein ja puolustustornein. Talot pystytettiin kivestä ja puusta. Perinteinen vaatetus on samankaltainen kuin dargeilla. Ruokavalio koostui maito- ja lihatuotteista, jauhoruoista ja villikasveista. Yhteiskuntajärjestyksen perustana olivat 1800-luvulle saakka suku- ja kyläyhteisöt. Suullinen kansanperinne käsittää etupäässä satuja ja kertomuksia. Juhlaperinteissa ja uskomuksissa on islamia edeltäviä aineksia.


title: Seppo Valjus

text: Seppo Jaakko Juhani Valjus (16. huhtikuuta 1928 Oulu – 15. toukokuuta 2014 Oulu) oli suomalainen arkkitehti ja Oulun yliopiston nykyaikaisen arkkitehtuurin professori emeritus. Hän kirjoitti ylioppilaaksi Oulun lyseosta 1948 ja valmistui arkkitehdiksi Teknillisestä korkeakoulusta 1956. Opintomatkoja hän teki 1952 Ruotsiin ja Tanskaan sekä 1959–1960 Yhdysvaltoihin, Kanadaan ja Meksikoon ja vielä 1980 Yhdysvaltoihin.


title: Seppo Valjus

text: Työuransa Valjus aloitti Arkkitehtitoimisto Viljo Revellin toimistoarkkitehtina 1957–1958, Viljo Revell Associates, Architects (Kanada) 1959–1960, siirtyi Oulun yliopiston arkkitehtiosaston assistentiksi 1960, virkaatekeväksi apulaisprofessoriksi 1961–1965, virkaatekeväksi professoriksi 1965–1967 ja nykyaikaisen arkkitehtuurin professoriksi 1967–1991. Sivutoimenaan hänellä on ollut oma arkkitehtitoimisto. Vuodesta 1960 hän toimi vastuunalaisena yhtiömiehenä Arkkitehtuuritoimisto Seppo Valjus Ky:ssä ja vuodesta 1990 toimitusjohtajana Arkkitehtuurtioimisto Seppo Valjus Oy:ssä. Valjuksen luottamustoimia ovat olleet Oulun kaupungin lunastustoimikunnan jäsenyys 1961–, Oulun asemakaavalautakunnan jäsenyys 1965–1970, Oulun kuvaamataidetoimikunnan puheenjohtajuus 1969–1975, Suomen rakennustaiteen museon edustajiston jäsenyys 1971– ja varapuheenjohtajuus 1971–1973 ja Oulun läänin taidetoimikunnan jäsenyys 1974–1976.


title: Matts Dreijer

text: Matts Dreijer () oli Ahvenanmaan maakunta-arkeologi.